text:
σύστημα καταγραφής και αναφοράς δεδομένων (ERS/ΗΣΚΑ).
 2.Σκάφος που δεν είναι εξοπλισμένο με σύστημα ERS δεν επιτρέπεται να εισέλθει στην αλιευτική ζώνη του Σάο Τομέ και Πρίνσιπε για να ασκήσει αλιευτική δραστηριότητα.
 3.Ο πλοίαρχος είναι υπεύθυνος για την ακρίβεια των δεδομένων που καταγράφονται στο ηλεκτρονικό ημερολόγιο αλιείας. Το ημερολόγιο αλιείας τηρείται σύμφωνα με τα εφαρμοστέα ψηφίσματα και συστάσεις της ICCAT.
 4.Ο πλοίαρχος καταγράφει κάθε ημέρα τις εκτιμώμενες ποσότητες κάθε είδους που αλιεύεται και φυλάσσεται στο σκάφος ή απορρίπτεται στη θάλασσα, για κάθε αλιευτική δραστηριότητα. Οι εκτιμώμενες ποσότητες των ειδών που αλιεύονται ή απορρίπτονται πρέπει να καταγράφονται ανεξάρτητα από το εκάστοτε βάρος τους.
 5.Αν δεν ασκείται αλιευτική δραστηριότητα, καταγράφεται η μεσημβρινή θέση του σκάφους.
 6.Τα δεδομένα του ημερολογίου αλιείας διαβιβάζονται αυτόματα και σε καθημερινή βάση στο Κέντρο Παρακολούθησης Αλιείας (ΚΠΑ) του κράτους σημαίας. Τα δεδομένα που διαβιβάζονται περιλαμβάνουν τουλάχιστον τα ακόλουθα στοιχεία:
 α)τους αριθμούς ταυτοποίησης και το όνομα του αλιευτικού σκάφους·
 β)τον τριψήφιο αλφαβητικό κωδικό του Οργανισμού Τροφίμων και Γεωργίας των Ηνωμένων Εθνών (FAO) κάθε είδους·
 γ)τη σχετική γεωγραφική ζώνη στην οποία πραγματοποιήθηκαν οι αλιεύσεις·
 δ)την ημερομηνία και, κατά περίπτωση, τον χρόνο λήψης των αλιευμάτων·
 ε)την ημερομηνία και την ώρα απόπλου και κατάπλου, καθώς και τη διάρκεια του αλιευτικού ταξιδιού·
 στ)τον τύπο εργαλείου, τις τεχνικές προδιαγραφές και τις διαστάσεις·
 ζ)τις εκτιμώμενες ποσότητες κάθε είδους που φυλάσσονται στο σκάφος, σε χιλιόγραμμα βάρους ζωντανών αλιευμάτων ή, κατά περίπτωση, τον αριθμό των αλιευμάτων·
 η)τις εκτιμώμενες ποσότητες κάθε είδους που απορρίπτονται, σε χιλιόγραμμα βάρους ζωντανών αλιευμάτων ή, κατά περίπτωση, τον αριθμό των αλιευμάτων·
 7.Το κράτος σημαίας διασφαλίζει την παραλαβή και την καταχώριση των δεδομένων αυτών σε ηλεκτρονική βάση δεδομένων με σκοπό την ασφαλή τους φύλαξη για χρονική περίοδο τουλάχιστον 36 μηνών.
 8.Το κράτος σημαίας και το Σάο Τομέ και Πρίνσιπε διασφαλίζουν ότι διαθέτουν τον εξοπλισμό πληροφορικής και το λογισμικό που απαιτούνται για την αυτόματη διαβίβαση των δεδομένων ERS. Για τη διαβίβαση των δεδομένων ERS πρέπει να χρησιμοποιούνται τα ηλεκτρονικά μέσα επικοινωνίας που διαχειρίζεται η Ευρωπαϊκή Επιτροπή για τις ανταλλαγές δεδομένων σχετικά με την αλιεία σε τυποποιημένη μορφή. Οι τροποποιήσεις των προτύπων εφαρμόζονται εντός περιόδου έξι (6) μηνών.
 9.Το Κέντρο Παρακολούθησης της Αλιείας (ΚΠΑ) του κράτους σημαίας διασφαλίζει την αυτόματη διαβίβαση των ημερολογίων αλιείας στο ΚΠΑ του Σάο Τομέ και Πρίνσιπε μέσω του συστήματος ERS, σε καθημερινή βάση, και για όσο διάστημα το σκάφος βρίσκεται εντός της αλιευτικής ζώνης, ακόμα και αν τα αλιεύματά του είναι μηδενικά.
 10.Οι όροι κοινοποίησης των αλιευμάτων μέσω του ERS, καθώς και οι διαδικασίες που ακολουθούνται σε περίπτωση δυσλειτουργίας, ορίζονται στο προσάρτημα 4.
 11.Οι αρχές του Σάο Τομέ και Πρίνσιπε επεξεργάζονται τα δεδομένα των αλιευτικών δραστηριοτήτων των μεμονωμένων σκαφών με εμπιστευτικό και ασφαλή τρόπο.
 Τμήμα 2 - Συγκεντρωτικά στοιχεία αλιευμάτων
 1.Το κράτος σημαίας παρέχει σε τριμηνιαία βάση τις συγκεντρωτικές ανά μήνα ποσότητες αλιευμάτων που αλιεύονται και απορρίπτονται στη θάλασσα από κάθε σκάφος, με βάση τα δεδομένα που τηρεί η Ευρωπαϊκή Επιτροπή. Όσον αφορά τα είδη που υπάγονται σε σύνολο επιτρεπόμενων αλιευμάτων δυνάμει του πρωτοκόλλου ή των συστάσεων της ICCAT, οι ποσότητες παρέχονται κάθε μήνα για τον προηγούμενο μήνα.
 2.Το κράτος σημαίας επαληθεύει


text:
τα δεδομένα διασταυρώνοντάς τα με δεδομένα εκφορτώσεων, πώλησης, επιθεώρησης ή παρατήρησης, καθώς και με οποιαδήποτε σχετική πληροφορία έχει περιέλθει σε γνώση των αρχών. Οι επικαιροποιήσεις της βάσης δεδομένων που απαιτούνται μετά το τέλος των εν λόγω επαληθεύσεων εκτελούνται το συντομότερο δυνατό. Κατά τους ελέγχους χρησιμοποιούνται οι γεωγραφικές συντεταγμένες της αλιευτικής ζώνης, όπως ορίζονται σύμφωνα με το παρόν πρωτόκολλο.
 3.Η Ευρωπαϊκή Ένωση παρέχει στις αρχές του Σάο Τομέ και Πρίνσιπε, πριν από το τέλος κάθε τριμήνου, συγκεντρωτικά δεδομένα για τα παρελθόντα τρίμηνα του τρέχοντος έτους, επισημαίνοντας τις ποσότητες των αλιευμάτων ανά αλιευτικό σκάφος, ανά μήνα αλίευσης, καθώς και ανά είδος, όπως προκύπτουν από τη βάση δεδομένων. Τα εν λόγω δεδομένα είναι προσωρινά και μεταβάλλονται.
 4.Η χώρα εταίρος αναλύει τα δεδομένα και επισημαίνει κάθε σημαντική απόκλιση με τα δεδομένα των ηλεκτρονικών ημερολογίων αλιείας που παρέχονται μέσω του συστήματος ERS. Τα κράτη σημαίας διενεργούν έρευνες και επικαιροποιούν τα δεδομένα όταν κρίνεται αναγκαίο.
 ΚΕΦΑΛΑΙΟ IV
 ΠΑΡΑΚΟΛΟΥΘΗΣΗ, ΕΛΕΓΧΟΣ ΚΑΙ ΕΠΙΤΗΡΗΣΗ
 Τμήμα 1: Έλεγχος και επιθεώρηση
 Τα αλιευτικά σκάφη της Ευρωπαϊκής Ένωσης οφείλουν να συμμορφώνονται με τα μέτρα και τις συστάσεις που εγκρίνονται από την ICCAT όσον αφορά τα αλιευτικά εργαλεία, τις τεχνικές τους προδιαγραφές και όλα τα άλλα τεχνικά μέτρα που ισχύουν για τις αλιευτικές τους δραστηριότητες και τα αλιεύματά τους.
 1.Είσοδος και έξοδος από την αλιευτική ζώνη
 Τα σκάφη της Ευρωπαϊκής Ένωσης που ασκούν αλιευτική δραστηριότητα στο πλαίσιο του παρόντος πρωτοκόλλου στα ύδατα του Σάο Τομέ και Πρίνσιπε κοινοποιούν, πριν από τουλάχιστον τρεις (3) ώρες, στις αρμόδιες αρχές του Σάο Τομέ και Πρίνσιπε την πρόθεσή τους να εισέλθουν στην ΑΟΖ του Σάο Τομέ και Πρίνσιπε ή να εξέλθουν από αυτή.
 Κατά την κοινοποίηση εισόδου στην ΑΟΖ του Σάο Τομέ και Πρίνσιπε ή εξόδου από αυτήν, τα σκάφη πρέπει επίσης να κοινοποιούν ταυτόχρονα το στίγμα τους, καθώς και τα αλιεύματα που βρίσκονται ήδη στο σκάφος, χρησιμοποιώντας τον αντίστοιχο τριψήφιο αλφαβητικό κωδικό ταυτοποίησης του FAO· τα εν λόγω αλιεύματα εκφράζονται σε χιλιόγραμμα βάρους ζωντανών αλιευμάτων ή, ενδεχομένως, σε αριθμό ιχθύων.
 Οι εν λόγω κοινοποιήσεις πρέπει να πραγματοποιούνται μέσω ERS ή εναλλακτικά μέσω ηλεκτρονικού ταχυδρομείου στη διεύθυνση που κοινοποιείται από τις αρχές του Σάο Τομέ και Πρίνσιπε.
 Σκάφος που συλλαμβάνεται να αλιεύει χωρίς να έχει κοινοποιήσει την πρόθεσή του να εισέλθει στα ύδατα του Σάο Τομέ και Πρίνσιπε θεωρείται σκάφος χωρίς άδεια αλιείας και υφίσταται τις συνέπειες που προβλέπονται από την εθνική νομοθεσία.
 2.Διαδικασίες επιθεώρησης
 Η επιθεώρηση εν πλω, εντός λιμένα ή σε αγκυροβόλια εντός της αλιευτικής ζώνης του Σάο Τομέ και Πρίνσιπε, σκαφών της Ευρωπαϊκής Ένωσης που διαθέτουν άδεια αλιείας, εκτελείται από επιθεωρητές του Σάο Τομέ και Πρίνσιπε οι οποίοι αναγνωρίζονται σαφώς ως επιθεωρητές αλιείας και χρησιμοποιούν σκάφη που βρίσκονται στην υπηρεσία των αρχών του Σάο Τομέ και Πρίνσιπε.
 Πριν από την επιβίβασή τους, οι επιθεωρητές του Σάο Τομέ και Πρίνσιπε προειδοποιούν το σκάφος της Ευρωπαϊκής Ένωσης σχετικά με την απόφασή τους να προβούν σε επιθεώρηση. Η επιθεώρηση διεξάγεται από δύο επιθεωρητές κατ’ ανώτατο όριο, οι οποίοι οφείλουν να επιδείξουν τα στοιχεία της ταυτότητάς τους και της ιδιότητάς τους ως επιθεωρητών πριν από τη διεξαγωγή της

type: legislation

jurisdiction: EU


text:
επιθεώρησης.
 Οι επιθεωρητές του Σάο Τομέ και Πρίνσιπε παραμένουν στο σκάφος της Ευρωπαϊκής Ένωσης μόνον όσο χρονικό διάστημα απαιτείται για την εκτέλεση των καθηκόντων που συνδέονται με την επιθεώρηση. Η επιθεώρηση διενεργείται κατά τρόπο ώστε να ελαχιστοποιείται ο αντίκτυπος τόσο για το σκάφος όσο και για την αλιευτική του δραστηριότητα και το φορτίο του.
 Οι εικόνες (φωτογραφίες ή βίντεο) που λαμβάνονται κατά τις επιθεωρήσεις προορίζονται για τις αρχές που είναι επιφορτισμένες με τον έλεγχο και την επιτήρηση της αλιείας. Οι εν λόγω εικόνες δεν πρέπει να δημοσιοποιούνται, εκτός αν ορίζεται διαφορετικά στην εθνική νομοθεσία.
 Ο πλοίαρχος του σκάφους της Ευρωπαϊκής Ένωσης διευκολύνει την επιβίβαση στο σκάφος και το έργο των επιθεωρητών του Σάο Τομέ και Πρίνσιπε.
 Μετά το πέρας κάθε επιθεώρησης, οι επιθεωρητές του Σάο Τομέ και Πρίνσιπε συντάσσουν έκθεση επιθεώρησης. Ο πλοίαρχος του σκάφους της Ευρωπαϊκής Ένωσης έχει το δικαίωμα να προσθέσει τις παρατηρήσεις του στην έκθεση επιθεώρησης. Η έκθεση επιθεώρησης υπογράφεται από τον επιθεωρητή που συντάσσει την έκθεση και από τον πλοίαρχο του σκάφους της Ευρωπαϊκής Ένωσης.
 Η υπογραφή της έκθεσης επιθεώρησης από τον πλοίαρχο δεν θίγει το δικαίωμα υπεράσπισης του εφοπλιστή στο πλαίσιο ενδεχόμενης διαδικασίας παράβασης. Ο πλοίαρχος του σκάφους συνεργάζεται κατά τη διεξαγωγή της διαδικασίας επιθεώρησης. Αν αρνηθεί να υπογράψει το έγγραφο, πρέπει να διευκρινίσει τους λόγους της άρνησης εγγράφως, ενώ ο επιθεωρητής σημειώνει την ένδειξη «άρνηση υπογραφής». Οι επιθεωρητές του Σάο Τομέ και Πρίνσιπε υποβάλλουν αντίγραφο της έκθεσης επιθεώρησης στον πλοίαρχο του σκάφους της Ευρωπαϊκής Ένωσης πριν αποβιβαστούν από το σκάφος. Οι αρχές του Σάο Τομέ και Πρίνσιπε ενημερώνουν την Ευρωπαϊκή Ένωση εντός είκοσι τεσσάρων (24) ωρών από την ολοκλήρωση των επιθεωρήσεων τόσο για τις επιθεωρήσεις που διενεργήθηκαν όσο και για τις παραβάσεις που ενδεχομένως εντοπίστηκαν και, στη συνέχεια, διαβιβάζουν την έκθεση επιθεώρησης στην Ευρωπαϊκή Ένωση. Κατά περίπτωση, εντός προθεσμίας επτά (7) ημερών το πολύ από την επιστροφή του επιθεωρητή στον λιμένα, αποστέλλεται στην Ευρωπαϊκή Ένωση αντίγραφο της έκθεσης βεβαίωσης παράβασης που προκύπτει από τη διαδικασία.
 3.Εργασίες που επιτρέπονται επί του σκάφους
 Στις άδειες αλιείας που εκδίδονται από το Σάο Τομέ και Πρίνσιπε αναφέρονται οι εργασίες που επιτρέπονται επί του σκάφους, όπως ο εκσπλαχνισμός και η μερική αφαίρεση των πτερυγίων των καρχαριών.
 4.Μεταφορτώσεις και εκφορτώσεις
 Κάθε σκάφος της Ευρωπαϊκής Ένωσης που ασκεί αλιευτική δραστηριότητα στο πλαίσιο του παρόντος πρωτοκόλλου στα ύδατα του Σάο Τομέ και Πρίνσιπε και διενεργεί μεταφόρτωση στα ύδατα του Σάο Τομέ και Πρίνσιπε πρέπει να διεκπεραιώνει την εν λόγω διαδικασία σε αγκυροβόλια των λιμένων Fernão Dias, Neves και Ana Chaves.
 Οι εφοπλιστές των εν λόγω σκαφών, ή οι αντιπρόσωποί τους, αν επιθυμούν να προβούν σε εκφόρτωση ή μεταφόρτωση, πρέπει να κοινοποιούν στις αρμόδιες αρχές του Σάο Τομέ και Πρίνσιπε τουλάχιστον σαράντα οκτώ (48) ώρες εκ των προτέρων τις ακόλουθες πληροφορίες:
 α)το όνομα των αλιευτικών σκαφών που πραγματοποιούν τη μεταφόρτωση ή την εκφόρτωση·
 β)το όνομα του πλοίου μεταφοράς·
 γ)την ποσότητα ανά είδος που πρόκειται να μεταφορτωθεί ή να εκφορτωθεί·
 δ)την ημέρα της μεταφόρτωσης ή της εκφόρτωσης·
 ε)τον προορισμό των αλιευμάτων που μεταφορτώνονται ή εκφορτώνονται.
 Οι πληροφορίες μπορούν να κοινοποιούνται στο Σάο Τομέ και


text:
Πρίνσιπε μέσω του συστήματος ERS ή μέσω ηλεκτρονικού ταχυδρομείου.
 Η μεταφόρτωση εν πλω απαγορεύεται.
 Οι πλοίαρχοι των σκαφών διαβιβάζουν στις αρμόδιες αρχές του Σάο Τομέ και Πρίνσιπε τις δηλώσεις αλιευμάτων και ενημερώνουν ότι προτίθενται είτε να συνεχίσουν τις αλιευτικές τους δραστηριότητες είτε να εξέλθουν από τα ύδατα του Σάο Τομέ και Πρίνσιπε.
 Απαγορεύεται κάθε μεταφόρτωση ή εκφόρτωση αλιευμάτων που δεν καλύπτεται από τα προαναφερθέντα σημεία στα ύδατα του Σάο Τομέ και Πρίνσιπε. Οι παραβάτες της συγκεκριμένης διάταξης υπόκεινται στις κυρώσεις που προβλέπονται από την ισχύουσα νομοθεσία του Σάο Τομέ και Πρίνσιπε.
 Τμήμα 2: Δορυφορικό σύστημα παρακολούθησης σκαφών (VMS)
 Κάθε σκάφος της Ευρωπαϊκής Ένωσης που διαθέτει άδεια στο πλαίσιο του παρόντος πρωτοκόλλου πρέπει να είναι εξοπλισμένο με δορυφορικό σύστημα παρακολούθησης σκαφών, εφεξής καλούμενο σύστημα VMS (Vessel Monitoring System - VMS).
 Απαγορεύεται η μετακίνηση, η αποσύνδεση, η καταστροφή, η πρόκληση βλάβης, η διακοπή της λειτουργίας του συστήματος συνεχούς παρακολούθησης μέσω δορυφορικών επικοινωνιών που είναι εγκατεστημένο επί του σκάφους για τη διαβίβαση των δεδομένων ή η σκόπιμη αλλοίωση, εκτροπή ή παραποίηση των δεδομένων που εκπέμπονται ή καταγράφονται από το εν λόγω σύστημα.
 Τα σκάφη της Ευρωπαϊκής Ένωσης κοινοποιούν αυτόματα και συνεχώς το στίγμα τους, τουλάχιστον ανά ώρα αν πρόκειται για γρι-γρι και τουλάχιστον ανά δύο (2) ώρες αν πρόκειται για όλα τα άλλα σκάφη, στο ΚΠΑ του κράτους σημαίας τους. Η εν λόγω συχνότητα μπορεί να αυξηθεί στο πλαίσιο μέτρων διερεύνησης των δραστηριοτήτων ενός σκάφους.
 Το ΚΠΑ του κράτους σημαίας διασφαλίζει την αυτόματη διάθεση των γεωγραφικών στιγμάτων μέσω του VMS για όσο χρονικό διάστημα το σκάφος βρίσκεται εντός της αλιευτικής ζώνης.
 Κάθε μήνυμα στίγματος πρέπει να περιέχει:
 α)τα στοιχεία ταυτοποίησης του σκάφους·
 β)το πλέον πρόσφατο γεωγραφικό στίγμα του σκάφους (γεωγραφικό μήκος και γεωγραφικό πλάτος), με σφάλμα στίγματος κατώτερο των 500 μέτρων και διάστημα εμπιστοσύνης 99 %·
 γ)την ημερομηνία και την ώρα καταγραφής του στίγματος·
 δ)την ταχύτητα και την πορεία του σκάφους.
 Οι όροι κοινοποίησης των γεωγραφικών στιγμάτων των σκαφών μέσω του VMS, καθώς και οι διαδικασίες που ακολουθούνται σε περίπτωση δυσλειτουργίας, ορίζονται στο προσάρτημα 5.
 Τα ΚΠΑ επικοινωνούν μεταξύ τους στο πλαίσιο της παρακολούθησης των δραστηριοτήτων των σκαφών.
 ΚΕΦΑΛΑΙΟ V
 ΝΑΥΤΟΛΟΓΗΣΗ
 1.Αριθμός ναυτικών προς ναυτολόγηση:
 Κατά τη διάρκεια της άσκησης της αλιευτικής τους δραστηριότητας στα ύδατα του Σάο Τομέ και Πρίνσιπε, τα σκάφη της Ευρωπαϊκής Ένωσης έχουν την υποχρέωση να ναυτολογούν ναυτικούς από το Σάο Τομέ και Πρίνσιπε με βάση τους ακόλουθους όρους και περιορισμούς:
 α)όσον αφορά τον στόλο των θυνναλιευτικών γρι-γρι, κατά το πρώτο έτος του πρωτοκόλλου συνολικά έξι (6) ναυτικούς για το σύνολο του στόλου, κατά το δεύτερο έτος του πρωτοκόλλου συνολικά οκτώ (8) ναυτικούς και κατά τα τρία τελευταία έτη του πρωτοκόλλου συνολικά δέκα (10) ναυτικούς ανά έτος·
 β)όσον αφορά τον στόλο των παραγαδιάρικων επιφανείας, συνολικά δύο (2) ναυτικούς ανά έτος για το σύνολο του στόλου.
 2.Η εν λόγω υποχρέωση ναυτολόγησης ισχύει υπό τον όρο ότι οι αρχές του Σάο Τομέ και Πρίνσιπε διαβιβάζουν στην Ευρωπαϊκή Ένωση, πριν από την εφαρμογή του πρωτοκόλλου και, στη συνέχεια, τον Ιανουάριο κάθε έτους, κατάλογο ικανών και καταρτισμένων ναυτικών. Οι εφοπλιστές προσλαμβάνουν τους ναυτικούς


text:
από αυτόν τον κατάλογο.
 3.Τα προσόντα που πρέπει να έχουν οι ναυτικοί του Σάο Τομέ και Πρίνσιπε περιλαμβάνονται στο προσάρτημα 6.
 4.Ο εφοπλιστής ή ο αντιπρόσωπός του κοινοποιεί στην αρμόδια αρχή του Σάο Τομέ και Πρίνσιπε τα ονοματεπώνυμα των ναυτικών που ναυτολογήθηκαν στο συγκεκριμένο σκάφος, δηλώνοντας τα στοιχεία εγγραφής τους στο ναυτολόγιο.
 5.Η Διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και τα δικαιώματα στην εργασία εφαρμόζεται αυτοδικαίως στους ναυτικούς που ναυτολογούνται σε σκάφη της Ευρωπαϊκής Ένωσης. Ισχύουν ειδικότερα η ελευθερία του συνεταιρίζεσθαι και η ουσιαστική αναγνώριση του δικαιώματος συλλογικών διαπραγματεύσεων των εργαζομένων, καθώς και η απαγόρευση των διακρίσεων σε θέματα απασχόλησης και άσκησης του επαγγέλματος.
 6.Οι συμβάσεις απασχόλησης των ναυτικών από το Σάο Τομέ και Πρίνσιπε, αντίγραφο των οποίων παραδίδεται στο υπουργείο Εργασίας, στο Υπουργείο Αλιείας και στους υπογράφοντες τις εν λόγω συμβάσεις, συνάπτονται μεταξύ των εφοπλιστών ή των αντιπροσώπων τους και των ναυτικών και/ή των συνδικαλιστικών τους οργανώσεων ή των αντιπροσώπων τους. Οι συμβάσεις αυτές εγγυώνται στους ναυτικούς τις παροχές του καθεστώτος κοινωνικής ασφάλισης στο οποίο υπάγονται, σύμφωνα με την ισχύουσα νομοθεσία, συμπεριλαμβανομένης της ασφάλισης έναντι θανάτου, ασθενείας και ατυχήματος.
 7.Ο μισθός των ναυτικών βαρύνει τους εφοπλιστές. Ο μισθός καθορίζεται με κοινή συμφωνία μεταξύ των εφοπλιστών ή των αντιπροσώπων τους και των ναυτικών και/ή των συνδικαλιστικών τους οργανώσεων ή των αντιπροσώπων τους. Ωστόσο, οι αποδοχές των ναυτικών δεν επιτρέπεται να είναι κατώτερες από εκείνες που ισχύουν για τα πληρώματα των χωρών τους, και πάντως όχι κατώτερες από τους κανόνες της ΔΟΕ.
 8.Κάθε ναυτικός που προσλαμβάνεται από τα σκάφη της Ευρωπαϊκής Ένωσης πρέπει να παρουσιάζεται στον πλοίαρχο του ορισθέντος σκάφους την παραμονή της ημέρας που προτείνεται για τη ναυτολόγησή του. Αν ο ναυτικός δεν παρουσιαστεί την προβλεπόμενη ημέρα και ώρα ναυτολόγησης ή αν ο ναυτικός δεν έχει τα απαιτούμενα προσόντα, ο εφοπλιστής απαλλάσσεται αυτόματα από την υποχρέωσή του να ναυτολογήσει τον εν λόγω ναυτικό.
 9.Αν για εξαιρετικούς λόγους που τεκμηριώνονται από τους εφοπλιστές, τα σκάφη της Ευρωπαϊκής Ένωσης δεν είναι σε θέση να ναυτολογήσουν τον αριθμό των ναυτικών του Σάο Τομέ και Πρίνσιπε που προβλέπεται στο σημείο 1, πρέπει να καταβάλλουν κατ’ αποκοπή ποσό 20 EUR για κάθε ναυτικό που δεν ναυτολογήθηκε και για κάθε ημέρα παρουσίας στην αλιευτική ζώνη του Σάο Τομέ και Πρίνσιπε. Η μεικτή επιτροπή προβαίνει σε τακτικό απολογισμό της ναυτολόγησης των ναυτικών του Σάο Τομέ και Πρίνσιπε.
 ΚΕΦΑΛΑΙΟ VI
 ΠΑΡΑΤΗΡΗΤΕΣ
 1.Παρατήρηση αλιευτικών δραστηριοτήτων
 Εν αναμονή της εφαρμογής του συστήματος περιφερειακών παρατηρητών, τα σκάφη που επιτρέπεται να αλιεύουν στην αλιευτική ζώνη του Σάο Τομέ και Πρίνσιπε στο πλαίσιο της συμφωνίας επιβιβάζουν, αντί των περιφερειακών παρατηρητών, παρατηρητές που ορίζονται από το Σάο Τομέ και Πρίνσιπε σύμφωνα με τους κανόνες που προβλέπονται στο παρόν κεφάλαιο.
 2.Ορισμός σκαφών και παρατηρητών
 Τα σκάφη της Ευρωπαϊκής Ένωσης που ασκούν αλιευτική δραστηριότητα στο πλαίσιο του παρόντος πρωτοκόλλου στα ύδατα του Σάο Τομέ και Πρίνσιπε επιβιβάζουν τους παρατηρητές που ορίζονται από το Υπουργείο Αλιείας του Σάο Τομέ και Πρίνσιπε, υπό τους όρους που ακολουθούν:
 α)μετά από αίτηση των αρμόδιων αρχών του Σάο Τομέ και Πρίνσιπε, τα σκάφη της Ευρωπαϊκής Ένωσης


text:
επιτρέπουν την επιβίβαση στο σκάφος παρατηρητή που έχει ορισθεί από την αρμόδια αρχή και έχει ως αποστολή τον έλεγχο των αλιευμάτων που αλιεύονται στα ύδατα του Σάο Τομέ και Πρίνσιπε·
 β)οι αρμόδιες αρχές του Σάο Τομέ και Πρίνσιπε καταρτίζουν κατάλογο των σκαφών που ορίζονται για την επιβίβαση παρατηρητή, καθώς και κατάλογο των παρατηρητών που ορίζονται προς επιβίβαση. Οι κατάλογοι αυτοί επικαιροποιούνται. Κοινοποιούνται στην Ευρωπαϊκή Επιτροπή μόλις καταρτιστούν και, στη συνέχεια, ανά τρεις (3) μήνες όσον αφορά την ενδεχόμενη επικαιροποίησή τους·
 γ)οι αρμόδιες αρχές του Σάο Τομέ και Πρίνσιπε κοινοποιούν στην Ευρωπαϊκή Ένωση και στους ενδιαφερόμενους εφοπλιστές, κατά προτίμηση μέσω ηλεκτρονικού ταχυδρομείου, το όνομα του παρατηρητή που έχει οριστεί να επιβιβαστεί στο σκάφος τη στιγμή έκδοσης της άδειας αλιείας ή το αργότερο δέκα πέντε (15) ημέρες πριν από την προβλεπόμενη ημερομηνία επιβίβασης του παρατηρητή·
 δ)ο χρόνος παρουσίας του παρατηρητή στο σκάφος καλύπτει μία αλιευτική εξόρμηση. Ωστόσο, κατόπιν ρητού αιτήματος των αρμόδιων αρχών του Σάο Τομέ και Πρίνσιπε, η εν λόγω επιβίβαση μπορεί να κλιμακωθεί σε περισσότερες της μίας εξορμήσεις σε συνάρτηση με τη μέση διάρκεια των προβλεπόμενων εξορμήσεων για ένα συγκεκριμένο σκάφος. Το αίτημα αυτό διατυπώνεται από την αρμόδια αρχή κατά την ανακοίνωση του ονόματος του παρατηρητή που έχει οριστεί να επιβιβαστεί στο εν λόγω σκάφος.
 3.Όροι επιβίβασης και αποβίβασης
 α)Οι όροι επιβίβασης του παρατηρητή ορίζονται κοινή συναινέσει από τον εφοπλιστή ή τον αντιπρόσωπό του και την αρμόδια αρχή.
 β)Η επιβίβαση και η αποβίβαση του παρατηρητή γίνεται στον λιμένα που επιλέγει ο εφοπλιστής. Η επιβίβαση πραγματοποιείται κατά την έναρξη της πρώτης αλιευτικής εξόρμησης στα αλιευτικά ύδατα του Σάο Τομέ και Πρίνσιπε μετά την κοινοποίηση του καταλόγου των ορισθέντων σκαφών.
 γ)Οι ενδιαφερόμενοι εφοπλιστές κοινοποιούν εντός προθεσμίας δύο (2) εβδομάδων και με προειδοποίηση δέκα (10) ημερών τις ημερομηνίες και τους λιμένες της υποπεριοχής στους οποίους προβλέπεται η επιβίβαση και η αποβίβαση των παρατηρητών.
 δ)Σε περίπτωση που ο παρατηρητής επιβιβάζεται σε χώρα εκτός του Σάο Τομέ και Πρίνσιπε, τα έξοδα ταξιδιού του βαρύνουν τον εφοπλιστή. Αν σκάφος στο οποίο επιβαίνει παρατηρητής εξέλθει από την αλιευτική ζώνη του Σάο Τομέ και Πρίνσιπε, λαμβάνονται όλα τα μέτρα διασφάλισης του επαναπατρισμού του παρατηρητή το συντομότερο δυνατόν και με έξοδα του εφοπλιστή.
 ε)Αν ο παρατηρητής απουσιάζει από τον συμφωνημένο τόπο και κατά τη συμφωνημένη ώρα και δεν εμφανιστεί τις επόμενες δώδεκα (12) ώρες, ο εφοπλιστής απαλλάσσεται αυτομάτως από την υποχρέωσή του να επιβιβάσει τον εν λόγω παρατηρητή.
 στ)Ο πλοίαρχος λαμβάνει όλα τα μέτρα που εμπίπτουν στην αρμοδιότητά του για να εξασφαλίσει τη σωματική και ηθική ακεραιότητα του παρατηρητή κατά την άσκηση των καθηκόντων του.
 ζ)Στον παρατηρητή παρέχονται όλες οι διευκολύνσεις που είναι απαραίτητες για την άσκηση των καθηκόντων του. Ο πλοίαρχος επιτρέπει την πρόσβαση του παρατηρητή στα μέσα επικοινωνίας που είναι αναγκαία για την άσκηση των καθηκόντων του, στα έγγραφα που συνδέονται ευθέως με τις αλιευτικές δραστηριότητες του σκάφους, συμπεριλαμβανομένου κυρίως του ημερολογίου αλιείας και του βιβλίου ναυσιπλοΐας, καθώς και στους χώρους του σκάφους που είναι αναγκαίοι για τη διευκόλυνση της εκπλήρωσης των καθηκόντων του.
 η)Ο εφοπλιστής εξασφαλίζει με έξοδά του την ενδιαίτηση και τη σίτιση των παρατηρητών


text:
υπό τις συνθήκες που δικαιούνται οι αξιωματικοί, λαμβανομένων υπόψη των πρακτικών δυνατοτήτων του σκάφους.
 θ)Ο μισθός και οι εισφορές κοινωνικής ασφάλισης του παρατηρητή βαρύνουν το Σάο Τομέ και Πρίνσιπε.
 4.Κατ’ αποκοπή χρηματική συνεισφορά
 Προκειμένου να συνεισφέρει στα έξοδα εφαρμογής που συνδέονται με την τοποθέτηση των παρατηρητών, ο εφοπλιστής καταβάλλει τη στιγμή της κατ’ αποκοπή προκαταβολής ποσό ύψους 250 EUR ανά έτος και ανά σκάφος στον ίδιο λογαριασμό με τον λογαριασμό που χρησιμοποιείται για τις κατ’ αποκοπή προκαταβολές.
 5.Καθήκοντα του παρατηρητή
 Ο παρατηρητής αντιμετωπίζεται στο σκάφος ως αξιωματικός. Όταν το σκάφος ασκεί αλιευτική δραστηριότητα στα ύδατα του Σάο Τομέ και Πρίνσιπε, ο παρατηρητής εκτελεί τα ακόλουθα καθήκοντα:
 α)παρατηρεί τις αλιευτικές δραστηριότητες των σκαφών·
 β)επαληθεύει το στίγμα των σκαφών που ασκούν αλιευτικές δραστηριότητες·
 γ)καταγράφει τα χρησιμοποιούμενα αλιευτικά εργαλεία·
 δ)επαληθεύει τα δεδομένα αλιευμάτων που αλιεύονται στα αλιευτικά ύδατα του Σάο Τομέ και Πρίνσιπε και καταγράφονται στο ημερολόγιο αλιείας·
 ε)επαληθεύει τα ποσοστά των παρεμπιπτόντων αλιευμάτων και υπολογίζει κατ’ εκτίμηση τον όγκο των εμπορεύσιμων ειδών ιχθύων που απορρίπτονται·
 στ)κοινοποιεί στην αρμόδια αρχή στην οποία υπάγεται, με κάθε πρόσφορο μέσο, τα δεδομένα αλιευτικών δραστηριοτήτων, συμπεριλαμβανομένου του όγκου των κύριων και παρεμπιπτόντων αλιευμάτων που βρίσκονται στο σκάφος.
 6.Υποχρεώσεις του παρατηρητή
 Κατά τη διάρκεια της παραμονής του στο σκάφος, ο παρατηρητής:
 α)λαμβάνει όλα τα κατάλληλα μέτρα ώστε οι συνθήκες επιβίβασής του καθώς και η παρουσία του στο σκάφος να μη διακόπτουν ούτε να παρεμποδίζουν τις αλιευτικές δραστηριότητες·
 β)προσέχει τα υλικά και τον εξοπλισμό του σκάφους και λαμβάνει υπόψη τον εμπιστευτικό χαρακτήρα όλων των εγγράφων που ανήκουν στο εκάστοτε σκάφος·
 γ)στο τέλος της περιόδου παρατήρησης και πριν αποβιβαστεί από το σκάφος, ο παρατηρητής συντάσσει έκθεση δραστηριοτήτων, η οποία διαβιβάζεται στις αρμόδιες αρχές του Σάο Τομέ και Πρίνσιπε με αντίγραφο στην Ευρωπαϊκή Επιτροπή. Υπογράφει την έκθεση παρουσία του πλοιάρχου, ο οποίος μπορεί να προσθέσει ή να ζητήσει να προστεθούν όλες οι παρατηρήσεις τις οποίες θεωρεί χρήσιμες, ακολουθούμενες από την υπογραφή του. Αντίγραφο της έκθεσης επιδίδεται στον πλοίαρχο του σκάφους κατά την αποβίβαση του παρατηρητή.
 ΚΕΦΑΛΑΙΟ VII
 ΠΑΡΑΒΑΣΕΙΣ
 1.Χειρισμός των παραβάσεων
 Κάθε παράβαση που διαπράττεται από σκάφος της Ευρωπαϊκής Ένωσης που διαθέτει άδεια αλιείας σύμφωνα με τις διατάξεις του παρόντος παραρτήματος πρέπει να αναφέρεται σε έκθεση βεβαίωσης παράβασης, η οποία διαβιβάζεται στην Ευρωπαϊκή Ένωση και στο κράτος σημαίας το συντομότερο δυνατό.
 2.Παύση δραστηριοτήτων σκάφους/εκτροπή - Ενημερωτική συνάντηση
 α)Αν η κείμενη νομοθεσία του Σάο Τομέ και Πρίνσιπε το προβλέπει για την καταγγελλόμενη παράβαση, κάθε σκάφος της Ευρωπαϊκής Ένωσης που υποπίπτει σε παράβαση μπορεί να υποχρεωθεί να παύσει την αλιευτική του δραστηριότητα και, σε περίπτωση που το σκάφος είναι εν πλω, να επιστρέψει σε λιμένα του Σάο Τομέ και Πρίνσιπε.
 β)Το Σάο Τομέ και Πρίνσιπε κοινοποιεί στην Ευρωπαϊκή Ένωση, εντός προθεσμίας είκοσι τεσσάρων (24) ωρών το πολύ, κάθε παύση αλιευτικών δραστηριοτήτων σκάφους της Ευρωπαϊκής Ένωσης που διαθέτει άδεια αλιείας. Η εν λόγω κοινοποίηση συνοδεύεται από στοιχεία που αποδεικνύουν την καταγγελλόμενη παράβαση.
 γ)Πριν από οποιαδήποτε λήψη μέτρων κατά του σκάφους, του πλοιάρχου, του πληρώματος ή του φορτίου, εκτός των μέτρων που αποσκοπούν στην προστασία των αποδεικτικών στοιχείων, το Σάο Τομέ και Πρίνσιπε συγκαλεί, κατόπιν


text:
αιτήματος της Ευρωπαϊκής Ένωσης, εντός προθεσμίας μίας (1) εργάσιμης ημέρας από την κοινοποίηση της παύσης των αλιευτικών δραστηριοτήτων του σκάφους, ενημερωτική συνάντηση για να διευκρινιστούν τα γεγονότα που οδήγησαν στην παύση των αλιευτικών δραστηριοτήτων του σκάφους και να γνωστοποιηθεί τυχόν επιβολή κυρώσεων. Στην εν λόγω ενημερωτική συνάντηση μπορεί να παρίσταται ένας εκπρόσωπος του κράτους σημαίας του σκάφους.
 3.Επιβολή ποινών για τις παραβάσεις – διαδικασία συμβιβασμού
 α)Η επιβολή ποινών για καταγγελλόμενη παράβαση καθορίζεται από το Σάο Τομέ και Πρίνσιπε σύμφωνα με τις διατάξεις της κείμενης εθνικής νομοθεσίας.
 β)Όταν ο διακανονισμός της παράβασης προϋποθέτει την κίνηση δικαστικής διαδικασίας, πριν από την κίνηση της εν λόγω διαδικασίας, και εφόσον η παράβαση δεν συνιστά εγκληματική πράξη, δρομολογείται διαδικασία συμβιβασμού μεταξύ του Σάο Τομέ και Πρίνσιπε και της Ευρωπαϊκής Ένωσης για τον καθορισμό των όρων και του επιπέδου της ποινής. Στην εν λόγω διαδικασία συμβιβασμού μπορούν να συμμετέχουν εκπρόσωποι του κράτους σημαίας του σκάφους και της Ευρωπαϊκής Ένωσης. Η διαδικασία συμβιβασμού ολοκληρώνεται το αργότερο τρεις (3) ημέρες μετά την κοινοποίηση της παύσης των αλιευτικών δραστηριοτήτων του σκάφους.
 4.Δικαστική διαδικασία – τραπεζική εγγύηση
 Σε περίπτωση αποτυχίας της διαδικασίας συμβιβασμού και παραπομπής της παράβασης ενώπιον αρμόδιου δικαστικού οργάνου, ο εφοπλιστής του σκάφους που έχει διαπράξει παράβαση καταθέτει τραπεζική εγγύηση σε τράπεζα που υποδεικνύει το Σάο Τομέ και Πρίνσιπε, της οποίας το ύψος καθορίζεται από το Σάο Τομέ και Πρίνσιπε και καλύπτει τις δαπάνες που συνδέονται με την παύση των αλιευτικών δραστηριοτήτων του σκάφους, το εκτιμώμενο πρόστιμο και τυχόν αντισταθμιστική αποζημίωση. Η τραπεζική εγγύηση παραμένει δεσμευμένη μέχρι την ολοκλήρωση της δικαστικής διαδικασίας.
 Η τραπεζική εγγύηση αποδεσμεύεται και επιστρέφεται αμέσως στον εφοπλιστή μετά την έκδοση της απόφασης:
 α)στο ακέραιο, σε περίπτωση που δεν επιβάλλεται ποινή·
 β)στο ύψος του υπολοίπου, εφόσον η ποινή συνεπάγεται πρόστιμο κατώτερο από το ύψος της τραπεζικής εγγύησης.
 Το Σάο Τομέ και Πρίνσιπε ενημερώνει την Ευρωπαϊκή Ένωση σχετικά με τα αποτελέσματα της δικαστικής διαδικασίας εντός προθεσμίας επτά (7) ημερών από την έκδοση της απόφασης.
 5.Αποδέσμευση του σκάφους και του πληρώματος
 Τόσο το σκάφος όσο και το πλήρωμά του επιτρέπεται να εγκαταλείψουν τον λιμένα μόλις διευθετηθεί το θέμα της ποινής που έχει επιβληθεί στο πλαίσιο της διαδικασίας συμβιβασμού ή μόλις καταβληθεί η τραπεζική εγγύηση.
 ΠΡΟΣΑΡΤΗΜΑΤΑ
 Προσάρτημα 1
 Γεωγραφικές συντεταγμένες της ζώνης που εκμεταλλεύονται από κοινού το Σάο Τομέ και Πρίνσιπε και η Νιγηρία
 Προσάρτημα 2
 Έντυπο αίτησης για χορήγηση άδειας σε αλιευτικό σκάφος ή σκάφος υποστήριξης
 Προσάρτημα 3
 Τεχνικό δελτίο
 Προσάρτημα 4
 Εφαρμογή του ηλεκτρονικού συστήματος καταγραφής και αναφοράς αλιευτικών δραστηριοτήτων (σύστημα ERS/ΗΣΚΑ)
 Προσάρτημα 5
 Σύστημα παρακολούθησης σκαφών (VMS)
 Προσάρτημα 6
 Απαιτούμενα προσόντα για την απασχόληση ναυτικών του Σάο Τομέ και Πρίνσιπε σε γρι-γρι και παραγάδια της Ευρωπαϊκής Ένωσης
 Προσάρτημα 1
 Γεωγραφικές συντεταγμένες της ζώνης που εκμεταλλεύονται από κοινού το Σάο Τομέ και Πρίνσιπε και η Νιγηρία
 Γεωγραφικό πλάτος
 Γεωγραφικό μήκος
 (μοίρες πρώτα λεπτά δεύτερα λεπτά)
 03 02 22 B
 07 07 31 Α
 02 50 00 Β
 07 25 52 Α
 02 42 38 Β
 07 36 25 Α
 02 20 59 Β
 06 52 45 Α
 01 40 12 Β
 05 57 54 Α
 01


text:
09 17 Β
 04 51 38 Α
 01 13 15 Β
 04 41 27 Α
 01 21 29 Β
 04 24 14 Α
 01 31 39 Β
 04 06 55 Α
 01 42 50 Β
 03 50 23 Α
 01 55 18 Β
 03 34 33 Α
 01 58 53 Β
 03 53 40 Α
 02 02 59 Β
 04 15 11 Α
 02 05 10 Β
 04 24 56 Α
 02 10 44 Β
 04 47 58 Α
 02 15 53 Β
 05 06 03 Α
 02 19 30 Β
 05 17 11 Α
 02 22 49 Β
 05 26 57 Α
 02 26 21 Β
 05 36 20 Α
 02 30 08 Β
 05 45 22 Α
 02 33 37 Β
 05 52 58 Α
 02 36 38 Β
 05 59 00 Α
 02 45 18 Β
 06 15 57 Α
 02 50 18 Β
 06 26 41 Α
 02 51 29 Β
 06 29 27 Α
 02 52 23 Β
 06 31 46 Α
 02 54 46 Β
 06 38 07 Α
 03 00 24 Β
 06 56 58 Α
 03 01 19 Β
 07 01 07 Α
 03 01 27 Β
 07 01 46 Α
 03 01 44 Β
 07 03 07 Α
 03 02 22 B
 07 07 31 Α
 Προσάρτημα 2
 Έντυπο αίτησης
 ΑΙΤΗΣΗ ΓΙΑ ΧΟΡΗΓΗΣΗ ΑΔΕΙΑΣ ΣΕ ΑΛΙΕΥΤΙΚΟ ΣΚΑΦΟΣ Ή ΣΚΑΦΟΣ ΥΠΟΣΤΗΡΙΞΗΣ
 ΑΛΙΕΥΤΙΚΗ ΣΥΜΦΩΝΙΑ ΣΑΟ ΤΟΜΕ ΚΑΙ ΠΡΙΝΣΙΠΕ - ΕΥΡΩΠΑΪΚΗΣ ΕΝΩΣΗΣ
 - ΑΙΤΩΝ
 1.Ονοματεπώνυμο του εφοπλιστή:.....................
 Ιθαγένεια:
 2.Ονομασία της ένωσης ή ονοματεπώνυμο του αντιπροσώπου του εφοπλιστή:
 .............................................................................
 3.Διεύθυνση της ένωσης ή του αντιπροσώπου του εφοπλιστή:
 ..........................................................................
 4.Τηλ:
 5.Διεύθυνση ηλεκτρονικού ταχυδρομείου:
 6.Ονοματεπώνυμο του πλοιάρχου:.......................
 Ιθαγένεια:
 7.Ονοματεπώνυμο και διεύθυνση του ναυτικού πράκτορα στο Σάο Τομέ και Πρίνσιπε (κατά περίπτωση):
 ...............................................................................................
 - ΣΤΟΙΧΕΙΑ ΑΝΑΓΝΩΡΙΣΗΣ ΤΟΥ ΣΚΑΦΟΥΣ
 8.Όνομα του σκάφους:.......................................................
 9.Χώρα σημαίας:..............................................
 10.Προηγούμενη σημαία (εφόσον υπάρχει):
 ................................
 11.Ημερομηνία υπαγωγής του σκάφους στην τρέχουσα σημαία:.............................
 12.Εξωτερικός αριθμός νηολογίου:..............................
 13.Λιμένας νηολόγησης:....................
 Κωδικός αναγνώρισης θαλάσσιας κινητής υπηρεσίας (MMSI/Maritime Mobile Service Identifier): .............
 14.Αριθμός Διεθνούς Ναυτιλιακού Οργανισμού (IMO):.............
 Αριθμός Διεθνούς Επιτροπής για τη Διατήρηση των Θυννοειδών του Ατλαντικού (ICCAT):
 ................
 15.Έτος και τόπος ναυπήγησης:..............................................
 16.Διακριτικό κλήσης ασυρμάτου:............
 Συχνότητα κλήσης ασυρμάτου:..........
 17.Υλικό κατασκευής κύτους:
 □ χάλυβας
 □ ξύλο
 □ πολυεστέρας
 □ άλλο
 - ΤΕΧΝΙΚΑ ΧΑΡΑΚΤΗΡΙΣΤΙΚΑ ΤΟΥ ΣΚΑΦΟΥΣ ΚΑΙ ΕΞΟΠΛΙΣΜΟΣ
 18.Μήκος (ολικό):..............................
 Πλάτος: ..........
 19.Χωρητικότητα (εκφραζόμενη σε GT): ..................................
 20.Ισχύς της κύριας μηχανής σε kW:.......
 Μάρκα:...........
 Τύπος:.............
 21.Τύπος σκάφους:..........
 Κατηγορία αλιείας: ............
 22.Αλιευτικά εργαλεία:............................................................
 23.Ζώνες αλιείας:.....................................................
 24.Στοχευόμενα είδη:□ θυννοειδή □ ξιφίες και ξιφοφόροι □ καρχαρίες που επιτρέπεται να αλιεύονται
 25.Παρεμπίπτοντα είδη:□ θυννοειδή □ ξιφίες και ξιφοφόροι □ καρχαρίες που επιτρέπεται να αλιεύονται
 26.Προγραμματισμένες εργασίες μεταποίησης επί του σκάφους: □ εκσπλαχνισμός □ μερική αφαίρεση των πτερυγίων
 27.
 □ άλλο, να διευκρινιστεί:...............................
 28.Συνολικός αριθμός μελών πληρώματος:......................................
 29.Μέθοδος συντήρησης αλιευμάτων επί του σκάφους: □ νωπά
 □ ψύξη
 □ μεικτή συντήρηση
 □ κατάψυξη
 30.Ικανότητα κατάψυξης ανά εικοσιτετράωρο (σε τόνους)..................
 31.Χωρητικότητα αμπαριών:........................
 Αριθμός:.............................
 (Τόπος)
 (Ημερομηνία)
 Υπογραφή του αιτούντος
 Προσάρτημα 3
 Τεχνικό δελτίο
 Θυνναλιευτικά γρι-γρι με εγκαταστάσεις κατάψυξης και παραγαδιάρικα επιφανείας
 1.Απαγορευμένα είδη
 Σύμφωνα με τη σύμβαση για τα αποδημητικά είδη και τα ψηφίσματα της ICCAT, απαγορεύεται η αλιεία


text:
του γιγαντιαίου διαβολόψαρου (Manta birostris), του καρχαρία προσκυνητή (Cetorhinus maximus), του λευκού καρχαρία (Carcharodon carcharías), του αλεπόσκυλου μεγαλομάτη (Alopias superciliosus), της ζύγαινας της οικογένειας Sphyrnidae [εκτός της ζύγαινας tiburo (Sphyrna tiburo)] του ωκεάνιου καρχαρία (Carcharhinus longimanus) και του λείου καρχαρία (Carcharhinus falciformis). Επιπλέον, απαγορεύεται η αλιεία του φαλαινοκαρχαρία (Rhincodon typus).
 Σύμφωνα με την ευρωπαϊκή νομοθεσία (κανονισμός αριθ. 1185/2003 του Συμβουλίου της 26ης Ιουνίου 2003) απαγορεύεται η αφαίρεση των πτερυγίων καρχαρία επί του σκάφους και η διατήρηση επί του σκάφους, η μεταφόρτωση ή η εκφόρτωση των πτερυγίων καρχαρία. Με την επιφύλαξη των ανωτέρω, για να διευκολυνθεί η αποθήκευση επί του σκάφους, τα πτερύγια καρχαρία επιτρέπεται να είναι μερικώς τετμημένα και διπλωμένα επί του σφαγίου, δεν αφαιρούνται όμως από το σφάγιο πριν από την εκφόρτωση.
 Σύμφωνα με τις συστάσεις της ICCAT, τα μέρη προσπαθούν να περιορίσουν τις τυχαίες επιπτώσεις των αλιευτικών δραστηριοτήτων στις θαλάσσιες χελώνες και στα θαλάσσια πτηνά, λαμβάνοντας μέτρα για τη μεγιστοποίηση των πιθανοτήτων επιβίωσης των ειδών που αλιεύονται κατά λάθος.
 ΘΥΝΝΑΛΙΕΥΤΙΚΑ ΓΡΙ-ΓΡΙ
 (1)Επιτρεπόμενα εργαλεία: γρι-γρι·
 (2)Στοχευόμενα είδη: κιτρινόπτερος τόνος (Thunnus albacares), μεγαλόφθαλμος τόνος (Thunnus obesus), παλαμίδα (Katsuwonus pelamis)·
 (3)Παρεμπίπτοντα αλιεύματα: τήρηση των συστάσεων της ICCAT και του FAO.
 ΠΑΡΑΓΑΔΙΑΡΙΚΑ ΕΠΙΦΑΝΕΙΑΣ
 (1)Επιτρεπόμενα εργαλεία: παραγάδι επιφανείας·
 (2)Στοχευόμενα είδη: ξιφίας (Xiphias gladius), γαλάζιος καρχαρίας (Prionace glauca), κιτρινόπτερος τόνος (Thunnus albacares),μεγαλόφθαλμος τόνος (Thunnus obesus)·
 (3)Παρεμπίπτοντα αλιεύματα: τήρηση των συστάσεων της ICCAT και του FAO.
 2.Τέλη εφοπλιστών – αριθμός σκαφών:
 Πρόσθετα τέλη ανά τόνο αλιευμάτων
 70 EUR/τόνο για όλη τη διάρκεια του πρωτοκόλλου
 Ετήσιο κατ’ αποκοπή τέλος
 Για τα θυνναλιευτικά γρι-γρι: 9 100 EUR
 Για τα παραγαδιάρικα επιφανείας: 3 255 EUR
 Κατ’ αποκοπή τέλος παρατηρητών
 250 EUR/σκάφος/έτος
 Τέλος για σκάφος υποστήριξης
 3 500 EUR/σκάφος/έτος
 Αριθμός σκαφών
 28 θυνναλιευτικά γρι-γρι
 με αλιευτική άδεια
 6 παραγαδιάρικα επιφανείας
 Προσάρτημα 4
 Εφαρμογή του ηλεκτρονικού συστήματος καταγραφής και αναφοράς αλιευτικών δραστηριοτήτων (σύστημα ERS/ΗΣΚΑ)
 1.Κοινοποιήσεις μέσω του ERS
 (1)Το κράτος σημαίας και το Σάο Τομέ και Πρίνσιπε ορίζουν από έναν ανταποκριτή ERS, ο οποίος ενεργεί ως σημείο επαφής για τα ζητήματα που συνδέονται με την εφαρμογή των εν λόγω διατάξεων. Το κράτος σημαίας και το Σάο Τομέ και Πρίνσιπε ανταλλάσσουν τα στοιχεία των ανταποκριτών ERS που έχουν ορίσει και, ενδεχομένως, επικαιροποιούν χωρίς καθυστέρηση τις εν λόγω πληροφορίες.
 (2)Τα δεδομένα ERS διαβιβάζονται από το σκάφος στο κράτος σημαίας του, το οποίο διασφαλίζει την αυτόματη διάθεσή τους στο Σάο Τομέ και Πρίνσιπε.
 (3)Τα δεδομένα παρέχονται σε μορφότυπο UN/CEFACT και μεταφέρονται μέσω του δικτύου FLUX, το οποίο διατίθεται για τον σκοπό αυτό από την Ευρωπαϊκή Επιτροπή.
 (4)Ωστόσο, τα μέρη μπορούν να ορίσουν από κοινού μεταβατική περίοδο, κατά τη διάρκεια της οποίας τα δεδομένα μεταφέρονται μέσω του συστήματος DEH (Data Exchange Highway) σε μορφότυπο EU-ERS (έκδοση 3.1).
 (5)Το ΚΠΑ του κράτους σημαίας διαβιβάζει αυτομάτως και χωρίς καθυστέρηση τα στιγμιαία μηνύματα (COE, COX, PNO) που προέρχονται από το σκάφος στο ΚΠΑ του Σάο Τομέ και Πρίνσιπε. Τα άλλα είδη μηνυμάτων διαβιβάζονται επίσης αυτομάτως μία φορά την ημέρα από την ημερομηνία κατά την οποία αρχίζει να χρησιμοποιείται στην πράξη το μορφότυπο UN-CEFACT ή, έως ότου συμβεί αυτό, διαβιβάζονται χωρίς καθυστέρηση στο ΚΠΑ του Σάο Τομέ και


text:
Πρίνσιπε, κατόπιν αιτήματος που υποβάλλεται αυτόματα στο ΚΠΑ του κράτους σημαίας μέσω του κεντρικού κόμβου της Ευρωπαϊκής Επιτροπής. Μετά την εφαρμογή στην πράξη του νέου μορφότυπου, ο τελευταίος αυτός τρόπος διαβίβασης θα αφορά αποκλειστικά και μόνο ειδικά αιτήματα για ιστορικά δεδομένα.
 (6)Το ΚΠΑ του Σάο Τομέ και Πρίνσιπε επιβεβαιώνει την παραλαβή των στιγμιαίων δεδομένων ERS που του έχουν αποσταλεί, με απαντητικό μήνυμα βεβαίωσης παραλαβής, με το οποίο επιβεβαιώνεται η εγκυρότητα του ληφθέντος μηνύματος. Δεν διαβιβάζεται μήνυμα βεβαίωσης παραλαβής για τα δεδομένα που λαμβάνει το Σάο Τομέ και Πρίνσιπε ως απάντηση σε αίτημα που έχει υποβληθεί από το ίδιο. Το Σάο Τομέ και Πρίνσιπε χειρίζεται ως εμπιστευτικά όλα τα δεδομένα του ERS.
 2.Βλάβη του συστήματος ηλεκτρονικής διαβίβασης που βρίσκεται στο σκάφος ή του συστήματος επικοινωνίας
 (1)Το ΚΠΑ του κράτους σημαίας και το ΚΠΑ του Σάο Τομέ και Πρίνσιπε ενημερώνονται αμοιβαία χωρίς καθυστέρηση για οποιοδήποτε συμβάν μπορεί να αλλοιώσει τη διαβίβαση των δεδομένων του ERS από ένα ή περισσότερα σκάφη.
 (2)Αν το ΚΠΑ του Σάο Τομέ και Πρίνσιπε δεν λάβει τα δεδομένα που πρέπει να διαβιβαστούν από ένα σκάφος, ενημερώνει χωρίς καθυστέρηση το ΚΠΑ του κράτους σημαίας. Το ΚΠΑ του κράτους σημαίας διερευνά το συντομότερο δυνατό τις αιτίες της μη παραλαβής των δεδομένων του ERS και ενημερώνει το ΚΠΑ του Σάο Τομέ και Πρίνσιπε για το αποτέλεσμα των εν λόγω ερευνών.
 (3)Αν παρουσιαστεί βλάβη κατά τη διαβίβαση δεδομένων μεταξύ του σκάφους και του ΚΠΑ του κράτους σημαίας, το κράτος σημαίας ενημερώνει άμεσα τον πλοίαρχο ή τον φορέα εκμετάλλευσης του σκάφους ή, ελλείψει αυτού, τον αντιπρόσωπό του. Μετά την παραλαβή της εν λόγω κοινοποίησης, ο πλοίαρχος του σκάφους διαβιβάζει τα δεδομένα που λείπουν στις αρμόδιες αρχές του κράτους σημαίας με κάθε κατάλληλο τηλεπικοινωνιακό μέσο, κάθε ημέρα και το αργότερο μέχρι τις (00:00).
 (4)Σε περίπτωση δυσλειτουργίας του ηλεκτρονικού συστήματος διαβίβασης που είναι εγκατεστημένο στο σκάφος, ο πλοίαρχος ή ο φορέας εκμετάλλευσης του σκάφους μεριμνά για την επιδιόρθωση ή την αντικατάσταση του συστήματος ERS εντός προθεσμίας δέκα (10) ημερών από τον εντοπισμό της δυσλειτουργίας. Μετά την παρέλευση της εν λόγω προθεσμίας, το σκάφος δεν επιτρέπεται πλέον να αλιεύει στην αλιευτική ζώνη και πρέπει να αποχωρήσει ή να καταπλεύσει σε λιμένα του Σάο Τομέ και Πρίνσιπε εντός είκοσι τεσσάρων (24) ωρών. Το σκάφος επιτρέπεται να αποπλεύσει από αυτόν τον λιμένα ή να επιστρέψει στην αλιευτική ζώνη μόνο αν το ΚΠΑ του κράτους σημαίας του διαπιστώσει ότι το σύστημα ERS λειτουργεί πάλι κανονικά.
 (5)Αν η μη παραλαβή των δεδομένων του ERS από το Σάο Τομέ και Πρίνσιπε οφείλεται σε δυσλειτουργία των ηλεκτρονικών συστημάτων που ελέγχονται από την Ευρωπαϊκή Ένωση ή το Σάο Τομέ και Πρίνσιπε, το ενδιαφερόμενο μέρος λαμβάνει άμεσα κάθε μέτρο για τη διόρθωση της εν λόγω δυσλειτουργίας το συντομότερο δυνατό. Η επίλυση του προβλήματος κοινοποιείται αμέσως στο άλλο μέρος.
 (6)Το ΚΠΑ του κράτους σημαίας αποστέλλει στο ΚΠΑ του Σάο Τομέ και Πρίνσιπε ανά 24 ώρες, με οποιοδήποτε διαθέσιμο μέσο ηλεκτρονικής επικοινωνίας, το σύνολο των δεδομένων ERS που έλαβε από το κράτος σημαίας μετά την τελευταία διαβίβαση δεδομένων. Η ίδια διαδικασία μπορεί να εφαρμόζεται κατόπιν αιτήματος


text:
του Σάο Τομέ και Πρίνσιπε όταν εκτελούνται εργασίες συντήρησης που διαρκούν πάνω από είκοσι τέσσερις (24) ώρες και επηρεάζουν τα συστήματα που ελέγχονται από την Ευρωπαϊκή Ένωση. Το Σάο Τομέ και Πρίνσιπε ενημερώνει τις οικείες αρμόδιες υπηρεσίες ελέγχου, ώστε να μην θεωρούν ότι τα σκάφη της Ευρωπαϊκής Ένωσης αθετούν την υποχρέωση που υπέχουν να διαβιβάζουν τα οικεία δεδομένα του ERS. Το ΚΠΑ του κράτους σημαίας μεριμνά για την εισαγωγή των δεδομένων που λείπουν στην ηλεκτρονική βάση δεδομένων, την οποία τηρεί σύμφωνα με το σημείο 1 του προσαρτήματος 5.
 3.Εναλλακτικά μέσα κοινοποίησης
 Η διεύθυνση ηλεκτρονικού ταχυδρομείου του ΚΠΑ του Σάο Τομέ και Πρίνσιπε που πρέπει να χρησιμοποιείται σε περίπτωση δυσλειτουργίας των συστημάτων κοινοποίησης ERS/VMS κοινοποιείται πριν από την εφαρμογή του πρωτοκόλλου.
 Η διεύθυνση ηλεκτρονικού ταχυδρομείου πρέπει να χρησιμοποιείται για:
 –τις κοινοποιήσεις εισόδου, εξόδου και αλιευμάτων που βρίσκονται επί του σκάφους κατά την είσοδο και έξοδο·
 –τις κοινοποιήσεις εκφόρτωσης και μεταφόρτωσης, και τις κοινοποιήσεις αλιευμάτων που έχουν μεταφορτωθεί, εκφορτωθεί ή παραμένουν στο σκάφος·
 –τις διαβιβάσεις των δεδομένων του ERS και του VMS που υποκαθιστούν προσωρινά το σύστημα κοινοποίησης σε περίπτωση δυσλειτουργίας του.
 Προσάρτημα 5
 ΣΥΣΤΗΜΑ ΠΑΡΑΚΟΛΟΥΘΗΣΗΣ ΣΚΑΦΩΝ (VMS)
 1.Μηνύματα στίγματος των σκαφών — σύστημα VMS
 –Το πρώτο στίγμα που καταγράφεται μετά την είσοδο στην αλιευτική ζώνη του Σάο Τομέ και Πρίνσιπε λαμβάνει τον κωδικό «ENT». Όλα τα επόμενα στίγματα λαμβάνουν τον κωδικό «POS», πλην του πρώτου στίγματος που καταγράφεται μετά την έξοδο από την αλιευτική ζώνη του Σάο Τομέ και Πρίνσιπε, το οποίο λαμβάνει τον κωδικό «EXI».
 –Το ΚΠΑ του κράτους σημαίας εξασφαλίζει την αυτόματη επεξεργασία και, κατά περίπτωση, την ηλεκτρονική διαβίβαση των μηνυμάτων στίγματος. Τα μηνύματα στίγματος καταγράφονται με ασφαλή τρόπο και φυλάσσονται για χρονικό διάστημα τριών (3) ετών.
 2.Διαβίβαση από το σκάφος σε περίπτωση βλάβης του συστήματος VMS
 –Ο πλοίαρχος οφείλει να μεριμνά ώστε το σύστημα VMS του σκάφους του να λειτουργεί άψογα ανά πάσα στιγμή και τα μηνύματα στίγματος να διαβιβάζονται ορθά στο ΚΠΑ του κράτους σημαίας.
 –Σε περίπτωση βλάβης, το σύστημα VMS του σκάφους επιδιορθώνεται ή αντικαθίσταται εντός προθεσμίας τριάντα (30) ημερών. Μετά την παρέλευση της εν λόγω προθεσμίας, το σκάφος δεν επιτρέπεται πλέον να αλιεύει στην αλιευτική ζώνη του Σάο Τομέ και Πρίνσιπε.
 –Τα σκάφη που αλιεύουν στην αλιευτική ζώνη του Σάο Τομέ και Πρίνσιπε με ελαττωματικό σύστημα VMS διαβιβάζουν τα οικεία μηνύματα στίγματος με μήνυμα ηλεκτρονικού ταχυδρομείου, ασύρματο ή τηλεομοιοτυπία στο ΚΠΑ του κράτους σημαίας, τουλάχιστον ανά τετράωρο, παρέχοντας όλες τις υποχρεωτικές πληροφορίες.
 3.Ασφαλής κοινοποίηση των μηνυμάτων στίγματος στο Σάο Τομέ και Πρίνσιπε
 –Το ΚΠΑ του κράτους σημαίας διαβιβάζει αυτομάτως στο ΚΠΑ του Σάο Τομέ και Πρίνσιπε τα μηνύματα στίγματος των σχετικών σκαφών. Τα ΚΠΑ του κράτους σημαίας και του Σάο Τομέ και Πρίνσιπε ανταλλάσσουν τις οικείες ηλεκτρονικές διευθύνσεις επικοινωνίας και αλληλοενημερώνονται χωρίς καθυστέρηση σχετικά με οποιαδήποτε μεταβολή των εν λόγω διευθύνσεων.
 –Η διαβίβαση των μηνυμάτων στίγματος μεταξύ των ΚΠΑ του κράτους σημαίας και του Σάο Τομέ και Πρίνσιπε διενεργείται ηλεκτρονικά με ασφαλές σύστημα επικοινωνίας.
 –Το ΚΠΑ του Σάο Τομέ και Πρίνσιπε ενημερώνει χωρίς καθυστέρηση το ΚΠΑ του κράτους σημαίας και την Ένωση για κάθε διακοπή


text:
στην παραλαβή διαδοχικών μηνυμάτων στίγματος από σκάφος που διαθέτει άδεια αλιείας, όταν το συγκεκριμένο σκάφος δεν έχει κοινοποιήσει την έξοδό του από την αλιευτική ζώνη.
 4.Δυσλειτουργία του συστήματος επικοινωνίας
 –Το Σάο Τομέ και Πρίνσιπε μεριμνά για τη συμβατότητα του ηλεκτρονικού του εξοπλισμού με τον ηλεκτρονικό εξοπλισμό του ΚΠΑ του κράτους σημαίας και ενημερώνει αμέσως την Ευρωπαϊκή Ένωση για οποιαδήποτε δυσλειτουργία στην επικοινωνία και παραλαβή των μηνυμάτων στίγματος, ώστε να επιλυθεί το τεχνικό πρόβλημα το συντομότερο δυνατό. Τυχόν διαφορές εξετάζονται στο πλαίσιο της μεικτής επιτροπής.
 –Ο πλοίαρχος θεωρείται υπεύθυνος για οιαδήποτε αποδεδειγμένη επέμβαση στο σύστημα VMS του σκάφους, η οποία έχει ως στόχο να επηρεαστεί η λειτουργία του ή να παραποιηθούν τα μηνύματα στίγματος. Τυχόν παραβάσεις επισύρουν τις ποινές που προβλέπει η κείμενη νομοθεσία του Σάο Τομέ και Πρίνσιπε.
 5.Αναθεώρηση της συχνότητας αποστολής των μηνυμάτων στίγματος
 –Βασιζόμενο σε αποδεικτικά στοιχεία που στοιχειοθετούν παράβαση, το Σάο Τομέ και Πρίνσιπε μπορεί να ζητήσει από το ΚΠΑ του κράτους σημαίας, με αντίγραφο στην Ευρωπαϊκή Ένωση, να μειώσει τη συχνότητα αποστολής των μηνυμάτων στίγματος σκάφους στα τριάντα (30) λεπτά για καθορισμένη περίοδο έρευνας. Τα εν λόγω αποδεικτικά στοιχεία πρέπει να διαβιβάζονται από το Σάο Τομέ και Πρίνσιπε στο ΚΠΑ του κράτους σημαίας και στην Ευρωπαϊκή Ένωση. Το ΚΠΑ του κράτους σημαίας αποστέλλει χωρίς καθυστέρηση στο Σάο Τομέ και Πρίνσιπε τα μηνύματα στίγματος με βάση τη νέα συχνότητα αποστολής.
 –Στο τέλος της καθορισμένης περιόδου έρευνας, το Σάο Τομέ και Πρίνσιπε ενημερώνει το ΚΠΑ του κράτους σημαίας και την Ευρωπαϊκή Ένωση για την ενδεχόμενη συνέχεια που θα δοθεί στην έρευνα.
 6.Κοινοποίηση των μηνυμάτων VMS στο Σάο Τομέ και Πρίνσιπε
 Ο κωδικός «ER» ακολουθούμενος από διπλή πλάγια γραμμή (//) δηλώνει το τέλος του μηνύματος.
 Δεδομένο
 Κωδικός
 Υποχρεωτικό/
 Προαιρετικό
 Περιεχόμενο
 Έναρξη καταχώρισης
 SR
 0
 Στοιχεία του συστήματος που δηλώνουν την έναρξη της καταχώρισης
 Παραλήπτης
 AD
 0
 Στοιχεία του μηνύματος - Παραλήπτης, τριψήφιος αλφαβητικός κωδικός της χώρας (ISO-3166)
 Αποστολέας
 FR
 0
 Στοιχεία του μηνύματος - Αποστολέας, τριψήφιος αλφαβητικός κωδικός της χώρας (ISO-3166)
 Κράτος σημαίας
 FS
 0
 Στοιχεία του μηνύματος - Σημαία κράτους, τριψήφιος αλφαβητικός κωδικός (ISO-3166)
 Τύπος μηνύματος
 TM
 0
 Στοιχεία του μηνύματος – Τύπος μηνύματος (ENT, POS, EXI,
 MAN)
 Διακριτικό κλήσης ασυρμάτου (IRCS)
 RC
 0
 Στοιχεία του σκάφους – Διεθνές σήμα κλήσης ασυρμάτου του σκάφους (IRCS)
 Εσωτερικός αριθμός αναφοράς του συμβαλλόμενου μέρους
 IR
 0
 Στοιχεία του σκάφους – Μοναδικός αριθμός του συμβαλλόμενου μέρους, τριψήφιος αλφαβητικός κωδικός (ISO-3166) ακολουθούμενος από τον αριθμό
 Εξωτερικός
 αριθμός
 νηολογίου
 XR
 0
 Στοιχεία του σκάφους – Αριθμός που εμφαίνεται σε πλευρά του σκάφους (ISO 8859.1)
 Γεωγραφικό πλάτος
 LT
 0
 Στοιχεία στίγματος του σκάφους – Στίγμα σε μοίρες και δεκαδικές μοίρες Β/Ν ΜΜ.μμμ (WGS84)
 Γεωγραφικό μήκος
 LG
 0
 Στοιχεία στίγματος του σκάφους – Στίγμα σε μοίρες και δεκαδικές μοίρες Α/Δ ΜΜ.μμμ (WGS84)
 Πορεία
 CO
 0
 Πορεία του σκάφους σε κλίμακα 360 μοιρών
 Ταχύτητα
 SP
 0
 Ταχύτητα του σκάφους σε δεκάδες κόμβων
 Ημερομηνία
 DA
 0
 Στοιχεία στίγματος του σκάφους – Ημερομηνία καταγραφής του στίγματος UTC (ΕΕΕΕΜΜΗΗ)
 Ώρα
 TI
 0
 Στοιχεία στίγματος του σκάφους – Ώρα καταγραφής του στίγματος UTC (συντονισμένη παγκόσμια ώρα) (ΩΩΛΛ)
 Τέλος καταγραφής
 ER
 0


text:
Στοιχεία του συστήματος που δηλώνουν το τέλος της καταγραφής
 –Στο μορφότυπο NAF, η διαβίβαση δεδομένων έχει την ακόλουθη δομή:
 –Οι χαρακτήρες που χρησιμοποιούνται πρέπει να είναι σύμφωνοι με το πρότυπο ISO 8859.1. Η διπλή πλάγια γραμμή (//) και ο κωδικός «SR» δηλώνουν την αρχή του μηνύματος.
 –Κάθε δεδομένο ταυτοποιείται βάσει του κωδικού του και διαχωρίζεται από τα λοιπά δεδομένα με διπλή πλάγια γραμμή (//).
 –Η μονή πλάγια γραμμή (/) χωρίζει τον κωδικό από τα δεδομένα.
 –Το Σάο Τομέ και Πρίνσιπε ενημερώνει πριν από την προσωρινή εφαρμογή του πρωτοκόλλου αν τα δεδομένα VMS θα διαβιβάζονται μέσω του FLUX TL, σε μορφότυπο UN-CEFACT.
 Προσάρτημα 6
 Απαιτούμενα προσόντα για την απασχόληση ναυτικών του Σάο Τομέ και Πρίνσιπε σε γρι-γρι και παραγαδιάρικα της Ευρωπαϊκής Ένωσης
 Οι αρχές του Σάο Τομέ και Πρίνσιπε μεριμνούν ώστε το προσωπικό που προσλαμβάνεται για να απασχοληθεί σε σκάφη της ΕΕ να πληροί τις ακόλουθες απαιτήσεις:
 1.η κατώτατη ηλικία των ναυτικών είναι 18 έτη·
 2.οι ναυτικοί διαθέτουν έγκυρο ιατρικό πιστοποιητικό που βεβαιώνει ότι είναι κατάλληλοι από ιατρική άποψη να εκτελούν τα καθήκοντα για τα οποία προορίζονται στη θάλασσα. Το εν λόγω πιστοποιητικό εκδίδεται από δεόντως ειδικευμένο ιατρό·
 3.οι ναυτικοί έχουν κάνει τα υποχρεωτικά εμβόλια που απαιτούνται για λόγους υγειονομικής προφύλαξης στην περιοχή·
 4.οι ναυτικοί κατέχουν τουλάχιστον ένα έγκυρο πιστοποιητικό βασικής κατάρτισης στους ακόλουθους τομείς ασφάλειας:
 α)τεχνικές ατομικής επιβίωσης, περιλαμβανομένης της χρήσης σωσιβίων·
 β)πυρόσβεση και πρόληψη πυρκαγιάς·
 γ)βασικές πρώτες βοήθειες·
 δ)προσωπική ασφάλεια και κοινωνική υπευθυνότητα και
 ε)πρόληψη της θαλάσσιας ρύπανσης.
 5.Ειδικότερα, όσον αφορά τα μεγάλα αλιευτικά σκάφη, οι ναυτικοί πρέπει:
 α)να γνωρίζουν τη ναυτική ορολογία και τα προστάγματα που χρησιμοποιούνται κατά κανόνα στα αλιευτικά σκάφη·
 β)να γνωρίζουν τους κινδύνους που συνδέονται με τις αλιευτικές δραστηριότητες·
 γ)να κατανοούν επαρκώς τους κανόνες λειτουργίας των αλιευτικών σκαφών και τους κινδύνους που ενδεχομένως υπάρχουν·
 δ)να γνωρίζουν τα αλιευτικά εργαλεία που χρησιμοποιούνται για την εκτέλεση της αλιείας με γρι-γρι και να είναι εξοικειωμένοι με τη χρήση τους·
 ε)να έχουν σφαιρική γνώση και κατανόηση της σταθερότητας και της αξιοπλοΐας του σκάφους και
 στ)να έχουν γενική γνώση των εργασιών πρόσδεσης και χειρισμού των πρυματσών και των σχετικών χρήσεών τους.
 ΠΑΡΑΡΤΗΜΑ II
 Διαδικασία για την έγκριση των τροποποιήσεων του πρωτοκόλλου που θα εγκριθεί από τη μεικτή επιτροπή
 Μόλις ζητηθεί από τη μεικτή επιτροπή να εγκρίνει τις τροποποιήσεις του πρωτοκόλλου σύμφωνα με το άρθρο 6 και το άρθρο 7 παράγραφος 2 του εν λόγω πρωτοκόλλου, η Επιτροπή εξουσιοδοτείται να εγκρίνει, εξ ονόματος της Ένωσης, τις προτεινόμενες τροποποιήσεις, υπό τους ακόλουθους όρους.
 (1)Η Επιτροπή μεριμνά ώστε η έγκριση εξ ονόματος της Ένωσης:
 α)να συνάδει με τους στόχους της κοινής αλιευτικής πολιτικής·
 β)να συμβαδίζει με τους σχετικούς κανόνες που έχουν θεσπιστεί από τις περιφερειακές οργανώσεις διαχείρισης της αλιείας και να συμμορφώνεται με το πλαίσιο της από κοινού διαχείρισης από τα παράκτια κράτη·
 γ)να βασίζεται τόσο στις στατιστικές και βιολογικές πληροφορίες, όσο και σε άλλες πιο πρόσφατες σχετικές πληροφορίες που έχουν διαβιβαστεί στην Επιτροπή.
 (2)Προκειμένου να εγκρίνει, εξ ονόματος της Ένωσης, τις προτεινόμενες τροποποιήσεις, η Επιτροπή υποβάλλει τις τροποποιήσεις στο Συμβούλιο εγκαίρως πριν από τη σχετική συνεδρίαση της μεικτής επιτροπής.
 (3)Η συμμόρφωση των


text:
προτεινόμενων τροποποιήσεων με τα κριτήρια που ορίζονται στο σημείο 1 του παρόντος παραρτήματος θα αξιολογηθεί από το Συμβούλιο.
 (4)Η Επιτροπή εγκρίνει τις τροποποιήσεις εξ ονόματος της Ένωσης, εκτός εάν αντιταχθεί στις προτεινόμενες τροποποιήσεις αριθμός κρατών μελών αντίστοιχος προς τη μειοψηφία αρνησικυρίας του Συμβουλίου σύμφωνα με το άρθρο 16 παράγραφος 4 της Συνθήκης για την Ευρωπαϊκή Ένωση. Σε περίπτωση που διαμορφωθεί η εν λόγω μειοψηφία αρνησικυρίας, η Επιτροπή απορρίπτει εξ ονόματος της Ένωσης τις προτεινόμενες τροποποιήσεις.
 (5)Αν, στο πλαίσιο επακόλουθων συνεδριάσεων της μεικτής επιτροπής, μεταξύ άλλων και επιτόπου, είναι αδύνατον να επιτευχθεί συμφωνία, το θέμα παραπέμπεται εκ νέου στο Συμβούλιο σύμφωνα με τη διαδικασία που προβλέπεται στα σημεία 2 έως 4, ώστε να ληφθούν υπόψη στη θέση της Ένωσης νέα στοιχεία.
 (6)Η Επιτροπή καλείται να λάβει, σε εύθετο χρόνο, όλα τα απαραίτητα μέτρα προκειμένου να δοθεί συνέχεια στην απόφαση της μεικτής επιτροπής, συμπεριλαμβανομένης, κατά περίπτωση, της δημοσίευσης της σχετικής απόφασης στην Επίσημη Εφημερίδα της Ευρωπαϊκής Ένωσης και της υποβολής τυχόν προτάσεων αναγκαίων για την εφαρμογή της απόφασης.
 (7)Όσον αφορά άλλα ζητήματα, τα οποία δεν αφορούν τροποποιήσεις του πρωτοκόλλου σύμφωνα με το άρθρο 6 και το άρθρο 7 παράγραφος 2, η θέση που θα λάβει η Ένωση εντός της μεικτής επιτροπής ορίζεται σύμφωνα με τις συνθήκες και τις καθιερωμένες πρακτικές εργασίας.


text:
 Avis juridique important
 |
 52000PC0684
 Πρόταση Απόφασης του Συμβουλίου σχετικά με τη χρηματοδοτική συμμετοχή της Κοινότητας σε ορισμένες δαπάνες αναλαμβανόμενες από τα κράτη μέλη για την εφαρμογή καθεστώτων ελέγχου, επιθεώρησης και επιτήρησης στο πλαίσιο της κοινής αλιευτικής πολιτικής /* COM/2000/0684 τελικό - CNS 2000/0273 */
 Επίσημη Εφημερίδα αριθ. 062 E της 27/02/2001 σ. 0276 - 0287
 Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη χρηματοδοτική συμμετοχή της Κοινότητας σε ορισμένες δαπάνες αναλαμβανόμενες από τα κράτη μέλη για την εφαρμογή καθεστώτων ελέγχου, επιθεώρησης και επιτήρησης στο πλαίσιο της κοινής αλιευτικής πολιτικής(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ έλεγχος αλιείας αποτελεί νευραλγικό στοιχείο της κοινής αλιευτικής πολιτικής (Κ.Αλ.Π). Η πρόοδος στο θέμα αυτό αναγνωρίζεται ομόφωνα ως αναγκαιότητα, όπως επιβεβαίωσαν οι συζητήσεις που έλαβαν χώρα στο Συμβούλιο και το Ευρωπαϊκό Κοινοβούλιο. Το αντικείμενο αυτό απαιτεί προσέγγιση συνολική, η οποία εξάλλου έχει αναπτυχθεί και της οποίας το δημοσιονομικό σκέλος αποτελεί η παρούσα πρόταση.Την ευθύνη της άσκησης ελέγχων φέρουν τα κράτη μέλη. Όμως, η κοινοτική χρηματοδοτική στήριξη είναι αναγκαία προκειμένου να προωθηθεί η συνέργεια μεταξύ κρατών μελών, να δοθούν ωθήσεις σε ορισμένους τομείς και να προκληθεί καινοτομική δυναμική και, τέλος, να αποφευχθεί το φαινόμενο οι τυχόν αδυναμίες του ελέγχου σε κάποιο κράτος μέλος να επηρεάζουν τις προσπάθειες των υπολοίπων, ιδίως στο πλαίσιο των εξαιρετικά πολυάριθμων τύπων αλιείας που ενδιαφέρουν πολλά κράτη μέλη. Παράλληλα, η εν λόγω στήριξη πρέπει να λαμβάνει υπόψη τις σημαντικές δαπάνες που συνεπάγεται ο έλεγχος αλιείας, μεταξύ άλλων λόγω επεμβάσεων στη θάλασσα. Η αναγνώριση της κατάστασης αυτής αντικατοπτρίζεται σε δύο αποφάσεις του Συμβουλίου οι οποίες δίδουν τη δυνατότητα κοινοτικής στήριξης στις δαπάνες ελέγχου των κρατών μελών: απόφαση 89/631/ΕΟΚ για το χρονικό διάστημα 1991-1995 και, στη συνέχεια, απόφαση 95/527/ΕΚ για το χρονικό διάστημα 1996-2000. Η ανάλυση των αποφάσεων αυτών καταδεικνύει σαφώς ότι το πρόγραμμα συγχρηματοδότησης είχε εξαιρετικά θετική επίδραση στα συστήματα ελέγχου των κρατών μελών. Εν τούτοις η ανάγκη χρηματοδοτικής επέμβασης σε κοινοτική κλίμακα παραμένει. Κατόπιν των ανωτέρω κρίνεται αναγκαία μια νέα απόφαση του Συμβουλίου.Η συνέχιση όμως δεν θα μπορούσε να αποτελέσει απλή παράταση. Το πλαίσιο έχει εξελιχθεί. Οι ανάγκες και οι προτεραιότητες δεν είναι πλέον οι ίδιες. Τα προγενέστερα μέτρα απεκάλυψαν κατά την εφαρμογή τους αδυναμίες οι οποίες πρέπει να αποκατασταθούν. Άλλωστε ήδη βρίσκεται σε εξέλιξη προβληματισμός αφενός όσον αφορά τη γενική εξέλιξη της Κ.Αλ.Π., που η Επιτροπή πρέπει να παρουσιάσει στο Συμβούλιο και το Ευρωπαϊκό Κοινοβούλιο πριν το τέλος του 2002, και αφετέρου την κατανομή του έργου του ελέγχου μεταξύ των εθνικών αρχών και των κοινοτικών υπηρεσιών. Πρέπει λοιπόν να δοθεί κάποια βάση για τη συνέχιση των κοινοτικών επεμβάσεων χωρίς να προδικάζονται τα συμπεράσματα του σε εξέλιξη προβληματισμού και ενδεχόμενων μεταρρυθμίσεων που θα επέλθουν, με προσαρμογή των επεμβάσεων στο τωρινό πλαίσιο και με βελτίωση των σχετικών μέτρων. Οι κατευθυντήριες γραμμές του σχεδίου απορρέουν από την τριπλή αυτή διαπίστωση.1. Η προτεινόμενη διάρκεια εφαρμογής είναι τρία έτη και όχι πλέον πέντε όπως στην περίπτωση των προγενέστερων αποφάσεων. Με τον τρόπο αυτό δίδεται η δυνατότητα να διασφαλιστεί η συνέχεια της ενέργειας, η οποία δεν είναι χρήσιμη παρά μόνο κατά το χρονικό αυτό διάστημα, και να αντιμετωπιστούν


text: οι άμεσες ανάγκες, καθοριζόμενης καταληκτικής ημερομηνίας συνεκτικής με τις επικείμενες συζητήσεις.2. Αναπροσαρμόζονται οι προτεραιότητες και τα ποσάΜε βάση τις προηγούμενες αποφάσεις, η θέση προϋπολογισμού για τη μεγαλύτερη δαπάνη αντιστοιχούσε στις επενδυτικές δαπάνες τις συνδεόμενες προς τις επεμβάσεις στη θάλασσα. Κατ' ανάγκη η θέση αυτή θα εξακολουθήσει να είναι σημαντική αλλά μειωμένη σε σχέση με το παρελθόν, διότι οι δυνατότητες ανάκτησης των ενδεχόμενων σχετικών καθυστερήσεων ήσαν ευρέως ανοικτές. Από τούδε και στο εξής η γενική λογική στρέφεται προς μια πολιτική ανανέωσης και συμπλήρωσης και όχι πλέον προμήθειας αρχικού τεχνικού εξοπλισμού. Επιπλέον, οι δαπάνες πρέπει να επικεντρώνονται στις αιτήσεις με κυρίαρχο το κοινοτικό ενδιαφέρον ή και που αποβλέπουν στην αντιστάθμιση ανισορροπιών που παραμένουν.Όσον αφορά την προώθηση νέων τεχνολογιών, οι επεμβάσεις του κοινοτικού προϋπολογισμού πρέπει να συνεχίσουν να παίζουν σημαίνοντα ρόλο στην παροχή κινήτρων για καινοτομίες. Είναι σκόπιμο όμως να γίνεται διάκριση μεταξύ των αντικειμένων. Στο πλαίσιο της μηχανογράφησης των ανταλλαγών δεδομένων μεταξύ εθνικών διοικήσεων ή και με τις υπηρεσίες της Επιτροπής πρέπει να δοθεί έντονη ώθηση ώστε οι δυνατότητες που προσφέρουν τα δίκτυα πληροφορικής να αξιοποιηθούν το ταχύτερο δυνατόν. Η άλλη βασική εφαρμογή συνίσταται στην παρακολούθηση των αλιευτικών πλοίων με δορυφόρους (VMS: Vessel Monitoring Sytem - σύστημα επιτήρησης πλοίων). Με βάση την προγενέστερη απόφαση, για το αντικείμενο αυτό προσφερόταν ευρέως ποσοστό κοινοτικής συμμετοχής άνω του 50%, λαμβανομένης υπόψη της αναγκαιότητας να τεθούν ταχέως οι βάσεις ενός πλήρως λειτουργικού κοινοτικού συστήματος. Ουσιαστικά ο στόχος επιτεύχθηκε. Για το λόγο αυτό, σε ενδεχόμενες επεκτάσεις του καθεστώτος V.M.S. (ΣΕΠ) η δυνατότητα επέμβασης με συντελεστή ανώτερο του 50% πρέπει να είναι περιορισμένη.Πάντως το σχέδιο δεν προβλέπει την παράταση επεμβάσεων που προβλέπονταν παλαιότερα για τις δαπάνες λειτουργίας και οι σχετικές αιτιολογίες δεν είναι πλέον επίκαιρες. Αντίθετα, διατηρεί το ενδεχόμενο συμμετοχής στις δαπάνες τις συνδεόμενες με την κατάρτιση των υπαλλήλων των επιφορτιζόμενων με τον έλεγχο και τις ανταλλαγές προσωπικού μεταξύ κρατών μελών. Ειδικά ο τομέας αυτός χαρακτηρίζεται από σημαντικά κενά και από εμφανή κοινοτική διάσταση. Συνεπώς πρέπει να ενισχυθεί. Εξάλλου, προβλέπεται ενίσχυση για τις δαπάνες τις συνδεόμενες με τις επεμβάσεις στο πλαίσιο των περιφερειακών οργανισμών για την αλιεία. Μια επέμβαση του τύπου αυτού υφίσταται από πολλών ετών με βάση το NAFO. Παλαιότερη ανακοίνωση της Επιτροπής σχετικά με τους περιφερειακούς οργανισμούς για την αλιεία (ORP - ΠΟΑ) - «Συμμετοχή της Ευρωπαϊκής Κοινότητας στους περιφερειακούς οργανισμούς για την αλιεία» (COM(1999) 613, της 8ης Δεκεμβρίου 1999) - προώθησε τον καθορισμό κανόνα που ισχύει για το σύνολο των ΠΟΑ. Ο κανόνας αυτός έχει ως αντικείμενο τον περιορισμό των κοινοτικών συμμετοχών σε μια μεταβατική περίοδο, για τη θέση σε εφαρμογή μέτρων και λόγω των δυσκολιών που θα ήταν ενδεχόμενο να συναντήσουν τα κράτη μέλη προκειμένου να θέσουν ταχέως σε ισχύ νέες διατάξεις. Η εισαγωγή στο παρόν σχέδιο διατάξεων που αφορούν ειδικά τους ΠΟΑ συμβαδίζει προς την επιδιωκόμενη διευκρίνιση των νομικών βάσεων, χωρίς να προδικάζονται οι λύσεις μεσοπρόθεσμα και μακροπρόθεσμα, λαμβανομένου υπόψη ότι η χρονική διάρκεια της κάλυψης περιορίζεται σε τρία έτη. Κατά τη διάρκεια του χρόνου αυτού θα είναι δυνατή η διεξαγωγή συζητήσεων σε βάθος.Ο συνδυασμός της μείωσης της στήριξης σε ορισμένους τύπους δράσης


text: και της αύξησης σε ορισμένους άλλους δημιουργεί την ανάγκη αναπροσαρμογής του προϋπολογισμού ο οποίος ετησίως κατά μέσον όρο ανήλθε σε 41 εκατ. ευρώ για την προηγούμενη απόφαση. Το ετησίως προβλεπόμενο ποσό για τα έτη 2001 έως 2003 ανέρχεται σε 35 εκατ. ευρώ.3. Αυξημένες διασφαλίσεις συνοχής, καταλληλότητας και διαφάνειαςΟ απολογισμός των επιπτώσεων των προηγούμενων αποφάσεων χρηματοδότησης και της ανάπτυξης των ελέγχων στο πλαίσιο της Κ.Αλ.Π. επιβεβαιώνει την ανάγκη καλύτερων διασφαλίσεων όσον αφορά την ευστοχία και την καλή χρήση των κοινοτικών ενισχύσεων. Προβλέπονται διατάξεις προκειμένου οι ετήσιες αποφάσεις να περιληφθούν σε πολυετές πλαίσιο, ώστε να δοθεί προτεραιότητα στις δαπάνες τις αμεσότερα συνδεόμενες προς τον κοινοτικό προβληματισμό, την έναρξη της απόκτησης μέσων τα οποία θα διατεθούν για επεμβάσεις από ΠΟΑ και την προώθηση της θέσης σε εφαρμογή συνολικής προσέγγισης, που θα περιλαμβάνει βασικά την κατάρτιση του προσωπικού. Όσον αφορά τη διαφάνεια, προτείνονται διατάξεις οι οποίες παρέχουν τη δυνατότητα να εκτιμάται ο προορισμός, η ακριβής χρήση και οι επιπτώσεις των κοινοτικών χρηματοδοτικών επεμβάσεων.Κατόπιν των ανωτέρω, η Επιτροπή προτείνει στο Συμβούλιο να εκδώσει την πρόταση το ταχύτερο δυνατόν.2000/0273 (CNS)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη χρηματοδοτική συμμετοχή της Κοινότητας σε ορισμένες δαπάνες αναλαμβανόμενες από τα κράτη μέλη για την εφαρμογή καθεστώτων ελέγχου, επιθεώρησης και επιτήρησης στο πλαίσιο της κοινής αλιευτικής πολιτικήςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής [1],[1] ΕΕ Cτη γνώμη του Ευρωπαϊκού Κοινοβουλίου [2],[2] ΕΕ CΕκτιμώντας τα εξής:(1) Η κοινή αλιευτική πολιτική, η οποία διασφαλίζει τη διατήρηση των αλιευτικών πόρων και, κατά συνέπεια, την απασχόληση στην εν λόγω οικονομική δραστηριότητα, μπορεί να επιτύχει τους στόχους της μόνον εφόσον τηρούνται οι κανόνες της, δηλαδή με τον σχετικό αποτελεσματικό έλεγχο.(2) Οι εν λόγω στόχοι και κανόνες αρχικά καθορίζονται με τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια [3] και με τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής [4].[3] ΕΕ L 389, 31.12.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1181/98 (ΕΕ L 164, 9.6.1998, σ. 1).[4] ΕΕ L 261, 20.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2846/98 (ΕΕ L 358, 31.12.1998, σ. 5).(3) Τα κράτη μέλη, διασφαλίζοντας τη θέση σε εφαρμογή του καθεστώτος ελέγχου προς εφαρμογή στην κοινή αλιευτική πολιτική, εκπληρώνουν υποχρέωση κοινοτικού ενδιαφέροντος.(4) Για ορισμένα κράτη μέλη, το μέγεθος του ελεγκτικού έργου είναι ιδιαίτερα σημαντικό και, σε ορισμένες περιπτώσεις, είναι δυνατόν να επάγει δυσανάλογη επιβάρυνση.(5) Κατόπιν των ανωτέρω, είναι σκόπιμο να προβλεφθεί χρηματοδοτική συμμετοχή της Κοινότητας σε κάποιες δαπάνες ελέγχου, επιθεώρησης ή επιτήρησης που αναλαμβάνονται από ορισμένα κράτη μέλη.(6) Λαμβανομένων υπόψη των συνολικά θετικών επιπτώσεων της κοινοτικής χρηματοδοτικής συμμετοχής, με βάση την απόφαση 89/631/ΕΟΚ του Συμβουλίου [5] για το χρονικό διάστημα 1991-1995 και την απόφαση 95/527/ΕΚ του Συμβουλίου [6] για το χρονικό διάστημα 1996-2000, είναι αναγκαίο να δοθεί η σχετική συνέχεια, χωρίς πάντως να πρόκειται για απλή παράταση. Έτσι, ορισμένες δαπάνες αναμένεται ότι θα μειωθούν


text: ώστε να δοθεί η δυνατότητα ενεργότερης προώθησης άλλων τομέων.[5] ΕΕ L 364, 14.12.1989, σ. 64. Απόφαση που τροποποιήθηκε τελευταία με την απόφαση 95/524/ΕΚ (ΕΕ L 301, 14.12.1995, σ. 35).[6] ΕΕ L 301, 14.12.1995, σ. 30.(7) Χρονικό διάστημα τριών ετών, από το 2001 έως το 2003, για την εφαρμογή της παρούσας απόφασης, δίνει τη δυνατότητα τοποθέτησης της χρηματοδοτικής συμμετοχής της Κοινότητας εντός χρονικού πλαισίου επαρκούς, χωρίς να προκαταλαμβάνονται τα πορίσματα της κοινής αλιευτικής πολιτικής τα οποία θα ήταν δυνατόν να αποτελέσουν το αντικείμενο αποφάσεων με βάση τις διατάξεις του άρθρου 14 του κανονισμού (ΕΟΚ) αριθ. 3760/92.(8) Τα αντίστοιχα χρηματοδοτικά μέσα θα αποτελέσουν το αντικείμενο εγγραφών ετησίων πιστώσεων στο γενικό προϋπολογισμό των Ευρωπαϊκών Κοινοτήτων.(9) Η χρηματοδοτική συμμετοχή της Κοινότητας πρέπει να τελεί υπό τον όρο τήρησης της απαίτησης ότι ο έλεγχος ο ασκούμενος από τα δικαιούχα κράτη μέλη θα επιτύχει ικανοποιητικό επίπεδο τόσο στη θάλασσα όσο και στην ξηρά.(10) Τα δικαιούχα κράτη μέλη πρέπει να αξιολογήσουν τους στόχους και την επίπτωση των δαπανών τους στα προγράμματά τους όσον αφορά τον έλεγχο, τόσο ετησίως όσο και συνολικά στο τέλος του τριετούς χρονικού διαστήματος (2001-2003),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Υπό τους όρους της παρούσας απόφασης, η Κοινότητα είναι δυνατόν να εγκρίνει χρηματοδοτική συμμετοχή σε προγράμματα ελέγχου καταρτιζόμενα από τα κράτη μέλη για τη θέση σε εφαρμογή καθεστώτων ελέγχου, επιθεώρησης και επιτήρησης προς εφαρμογή στην κοινή αλιευτική πολιτική, προβλεπόμενων στον κανονισμό (ΕΟΚ) αριθ. 2847/93.Τα προγράμματα ελέγχου εξειδικεύουν τους στόχους, τα μέσα ελέγχου και τις προβλεπόμενες δαπάνες, ιδίως όσον αφορά τις ενέργειες τις προβλεπόμενες στο άρθρο 2.Άρθρο 2Η χρηματοδοτική συμμετοχή που προβλέπεται στο άρθρο 1 (εφεξής: "χρηματοδοτική συμμετοχή") μπορεί να εγκρίνεται για ορισμένες δαπάνες που προβλέπονται στα προγράμματα ελέγχου που προορίζονται να συμβάλλουν:α) στη δημιουργία των μέσων και των δικτύων πληροφορικής των αναγκαίων για τις ανταλλαγές πληροφοριών συναφών προς τον έλεγχο.β) στον πειραματισμό και τη θέση σε εφαρμογή νέων τεχνολογιών για τη βελτίωση του ελέγχου αλιευτικών δραστηριοτήτων.γ) στην κατάρτιση προσωπικού των υπηρεσιών ελέγχου.δ) στη δημιουργία νέων μηχανισμών επιθεώρησης και παρατηρητών στο πλαίσιο των περιφερειακών οργανισμών για την αλιεία (εφεξής: "ΠΟΑ") στους οποίους η Ευρωπαϊκή Κοινότητα είναι συμβαλλόμενο μέρος.ε) στην απόκτηση ή τον εκσυγχρονισμό τεχνικού εξοπλισμού για την επιθεώρηση και τον έλεγχο.Για τα στοιχεία α), β), δ) και ε) η χρηματοδοτική συμμετοχή περιορίζεται στις δαπάνες ποσού άνω των 13.200 ευρώ.Άρθρο 3Ως «επιλέξιμες δαπάνες» νοούνται οι δαπάνες, που αναφέρονται στο άρθρο 2, οι οποίες απορρέουν από συμβατικές νομικές και οικονομικές δεσμεύσεις των αρμόδιων αρχών κρατών μελών κατά το χρονικό διάστημα εφαρμογής της παρούσας οδηγίας και οι οποίες δεν απολαύουν άλλων κοινοτικών χρηματοδοτικών ενισχύσεων. Ο ΦΠΑ δεν θεωρείται επιλέξιμη δαπάνη.Οι δαπάνες είναι επιλέξιμες στο βαθμό κατά τον οποίο χρησιμοποιούνται όντως για τη θέση σε εφαρμογή των προγραμμάτων ελέγχου.Άρθρο 41. Η χρηματοδοτική συμμετοχή αφορά τις επιλέξιμες δαπάνες που πραγματοποιούνται από τα κράτη μέλη μεταξύ 1ης Ιανουαρίου 2001 και 31ης Δεκεμβρίου 2003.2. Η δημοσιονομική αρχή καθορίζει τις διαθέσιμες, για κάθε περίοδο χρήσης, πιστώσεις. Η χρηματοδοτική συμμετοχή παρέχεται εντός του ορίου των πιστώσεων των διατιθέμενων για το σκοπό αυτό στον γενικό προϋπολογισμό των Ευρωπαϊκών Κοινοτήτων.3. Σε περίπτωση που οι διαθέσιμες στον γενικό


text: προϋπολογισμό των Ευρωπαϊκών Κοινοτήτων πιστώσεις δεν επιτρέπουν τη χρηματοδοτική συμμετοχή σε όλες τις επιλέξιμες δαπάνες τις προβλεπόμενες από κάποιο κράτος μέλος, η χρηματοδοτική συμμετοχή παρέχεται κατά προτεραιότητα στις δαπάνες τις προοριζόμενες για μέτρα ελέγχου προβλεπόμενα από την κοινοτική νομοθεσία.Άρθρο 51. Η χρηματοδοτική συμμετοχή στις δαπάνες του άρθρου 2, στοιχείο α) καλύπτει τις επιλέξιμες δαπάνες τις προοριζόμενες για τη δημιουργία συστήματος καταχώρησης, διαχείρισης και διαβίβασης δεδομένων σχετικών με τους ελέγχους, περιλαμβανομένων εφαρμογών πληροφορικής και λογισμικού.2. Ανά κράτος μέλος και έτος, η χρηματοδοτική συμμετοχή ανέρχεται κατ' ανώτατο όριο στο 75% του ποσού των επιλέξιμων δαπανών.Άρθρο 61. Η χρηματοδοτική συμμετοχή στις δαπάνες που αναφέρεται στο άρθρο 2, στοιχείο β) καλύπτει τις επιλέξιμες δαπάνες τις προοριζόμενες για τον πειραματισμό και τη θέση σε εφαρμογή νέων τεχνολογιών που αποβλέπουν στη βελτίωση του ελέγχου αλιευτικών δραστηριοτήτων και συναφών δραστηριοτήτων.2. Ανά κράτος μέλος και έτος, η χρηματοδοτική συμμετοχή ανέρχεται κατ' ανώτατο όριο στο 50% του ποσού των επιλέξιμων δαπανών.3. Η Επιτροπή έχει τη δυνατότητα να αποφασίζει ποσοστό υψηλότερο του προβλεπόμενου στην παράγραφο 2, ώστε να δίδεται η δυνατότητα χρηματοδοτικής συμμετοχής στις επιλέξιμες δαπάνες τις προοριζόμενες, ενδεχομένως, για την επέκταση του ΣΕΠ (VMS - Σύστημα Επιτήρησης Πλοίων) του προβλεπόμενου στο άρθρο 3 του κανονισμού (ΕΟΚ) αριθ. 2847/93 για πλοία άλλα εκτός από εκείνα του άρθρου 3, παράγραφος 2 του εν λόγω κανονισμού καθώς και για τύπους καταχωρήσεων άλλων από την καταχώρηση στίγματος και τη θέση σε εφαρμογή ηλεκτρονικών ημερολογίων.Άρθρο 71. Η χρηματοδοτική συμμετοχή στις δαπάνες που αναφέρονται στο άρθρο 2, στοιχείο γ) καλύπτει, σύμφωνα με τους κανόνες εφαρμογής που παρατίθενται στο παράρτημα Ι, τις επιλέξιμες δαπάνες τις προοριζόμενες για την κατάρτιση των εθνικών υπαλλήλων οι οποίοι ασχολούνται με τις δραστηριότητες ελέγχου, κυρίως σε κράτος μέλος άλλο από εκείνο στο οποίο έχουν προσληφθεί, συνιστάμενη είτε στη διοργάνωση σεμιναρίων και μαθημάτων κατάρτισης ελάχιστης διάρκειας μιας ημέρας είτε σε ανταλλαγές εθνικών υπαλλήλων.2. Ανά κράτος μέλος και έτος, η χρηματοδοτική συμμετοχή ανέρχεται κατ' ανώτατο όριο στο 50% του ποσού των επιλέξιμων δαπανών.Άρθρο 81. Η χρηματοδοτική συμμετοχή στις δαπάνες που αναφέρεται στο άρθρο 2, στοιχείο δ) καλύπτει τις επιλέξιμες δαπάνες τις προοριζόμενες για την εισαγωγή νέων μηχανισμών επιθεώρησης και παρατηρητών, υιοθετούμενων στο πλαίσιο των ΠΟΑ στους οποίους η Ευρωπαϊκή Κοινότητα αποτελεί συμβαλλόμενο μέρος, περιλαμβανομένων των δαπανών λειτουργίας.2. Ανά κράτος μέλος και έτος, χρηματοδοτική συμμετοχή ανέρχεται κατ' ανώτατο όριο στο 50% του ποσού των επιλέξιμων δαπανών.Άρθρο 91. Η χρηματοδοτική συμμετοχή στις δαπάνες που αναφέρονται στο άρθρο 2, στοιχείο ε) καλύπτει τις επενδυτικές δαπάνες που αναφέρονται στην απόκτηση ή τον εκσυγχρονισμό πλοίων ή αεροσκαφών που όντως χρησιμοποιούνται για τη διασφάλιση του ελέγχου, της επιθεώρησης και της επιτήρησης αλιευτικών δραστηριοτήτων.2. Ανά κράτος μέλος και έτος, η χρηματοδοτική συμμετοχή ανέρχεται κατ' ανώτατο όριο στο 30% του ποσού των επιλέξιμων δαπανών.3. Η Επιτροπή έχει τη δυνατότητα να αποφασίζει συντελεστή υψηλότερο, του προβλεπόμενου στην παράγραφο 2, ο οποίος θα είναι δυνατόν να φθάσει κατ' ανώτατο όριο το 50% του ποσού των επιλέξιμων δαπανών, στις ακόλουθες περιπτώσεις:α) υπέρ των κρατών μελών που είναι επιφορτισμένα με τον έλεγχο εκτεταμένης Αποκλειστικής Οικονομικής Ζώνης ή και εκτεταμένης υφαλοκρηπίδας και αποδεικνύουν ότι τα διαθέσιμα


text: για το σκοπό αυτό μέσα δεν επιτρέπουν επαρκώς αποτελεσματικό έλεγχο, ή καιβ) υπέρ των κρατών μελών που διαθέτουν, κάθε έτος κατά το χρονικό διάστημα 2001-2003, μέσα για τον έλεγχο της ζώνης της υπαγόμενης στη δικαιοδοσία ΠΟΑ του οποίου η Ευρωπαϊκή Επιτροπή αποτελεί συμβαλλόμενο μέρος και όπου αλιεύουν αλιευτικά πλοία τα οποία φέρουν τη σημαία τους.Οι λεπτομέρειες εφαρμογής του πρώτου εδαφίου, στοιχείο β) θεσπίζονται από την Επιτροπή κατόπιν διαβουλεύσεων με τα ενδιαφερόμενα κράτη μέλη.Άρθρο 10Ειδική χρηματοδοτική συμμετοχή κατά ποσοστό που ανά κράτος μέλος και έτος δεν είναι δυνατόν να υπερβεί το 50% των επιλέξιμων δαπανών είναι δυνατόν να εγκριθεί για τη θέση σε εφαρμογή συστήματος αξιολόγησης δαπανών προοριζόμενων για τον έλεγχο στο πλαίσιο της Κοινής Αλιευτικής Πολιτικής. Η συμμετοχή αυτή αφορά τις επιλέξιμες δαπάνες που συνδέονται με τη θέση σε εφαρμογή και τη λειτουργία συστήματος αξιολόγησης, περιλαμβανόμενης της θέσης σε εφαρμογή αναλυτικού λογιστικού συστήματος που παρέχει τη δυνατότητα υπολογισμού του κόστους διάφορων ενεργειών ελέγχου εκ μέρους των αρμόδιων αρχών κρατών μελών.Άρθρο 11Το ετήσιο δημοσιονομικό μερίδιο το προοριζόμενο για ενέργειες οι οποίες επωφελούνται συντελεστή χρηματοδοτικής συμμετοχής ανώτερου του 50% περιορίζεται στο 20% του σχετικού ποσού του προϋπολογισμού.Άρθρο 121. Τα κράτη μέλη που επιθυμούν να τύχουν του ευεργετήματος χρηματοδοτικής συμμετοχής προσκομίζουν στην Επιτροπή, το αργότερο μέχρι την 31η Μαρτίου 2001, πρόγραμμα προβλέψεων των ετήσιων δαπανών τους για τα έτη 2001, 2002 και 2003, για τις οποίες επιθυμούν να τύχουν χρηματοδοτικής συμμετοχής. Αυτό συνοδεύεται από τριετές πρόγραμμα όπου περιγράφονται οι έλεγχοι που προβλέπουν να ασκήσουν κατά το χρονικό διάστημα των τριών ετών.Το πρόγραμμα ελέγχου πρέπει να περιλαμβάνει τους στόχους των προβλεπόμενων ενεργειών ελέγχου και επιθεώρησης, τα προβλεπόμενα λειτουργικά μέτρα καθώς και τα αναμενόμενα αποτελέσματα και να καλύπτει το σύνολο των τομέων που τα αφορούν στο πλαίσιο του ελέγχου αλιείας.Τα προγράμματα που θα φθάσουν μετά την 31η Μαρτίου 2001 δεν θα ληφθούν υπόψη παρά μόνο σε εξαιρετικές περιπτώσεις δεόντως αιτιολογημένες από τα ενδιαφερόμενα κράτη μέλη.2. Τα προγράμματα περιλαμβάνουν τις πληροφορίες τις εξειδικευόμενες στα σημεία 1 και 2 του παραρτήματος II, Τμήμα Α.Άρθρο 13Με βάση τις πληροφορίες τις παρεχόμενες από τα κράτη μέλη, η Επιτροπή αποφασίζει, λαμβάνοντας υπόψη τις διατάξεις του σημείου 3 του παραρτήματος ΙΙ, Τμήμα Α, πριν την 30ή Ιουνίου κάθε έτους, κατά τη διαδικασία την προβλεπόμενη στο άρθρο 18 του κανονισμού (ΕΟΚ) αριθ. 3760/92, όσον αφορά:α) την επιλεξιμότητα των προβλεπόμενων δαπανών για το τρέχον δημοσιονομικό έτος.β) το ποσοστό χρηματοδοτικής συμμετοχής.γ) τους όρους προς τους οποίους είναι δυνατόν να συνδυάζεται η χρηματοδοτική συμμετοχή.Άρθρο 141. Κατόπιν αιτιολογημένης αίτησης από κάποιο κράτος μέλος, η Επιτροπή έχει τη δυνατότητα να χορηγεί προκαταβολές οι οποίες μπορεί να ανέρχονται μέχρι το 90% της ετήσιας χρηματοδοτικής συμμετοχής. Οι εν λόγω προκαταβολές αφαιρούνται από το οριστικό ποσό της χρηματοδοτικής συμμετοχής για τις επιλέξιμες δαπάνες τις τελικά διατεθείσες.2. Η νομική και δημοσιονομική δέσμευση για τις δαπάνες των κρατών μελών υφίσταται επί χρονικό διάστημα ενός έτους από την κοινοποίηση της απόφασης της αναφερόμενης στο άρθρο 13. Τα κράτη μέλη εκτελούν τις προβλεπόμενες για αυτά δαπάνες εντός χρονικού διαστήματος ενός έτους μετά την εν λόγω νομική και δημοσιονομική δέσμευση. Σε περίπτωση που η νομική


text: και χρηματοδοτική δέσμευση δεν αναληφθεί εντός του προβλεπόμενου χρόνου, κάθε τυχόν χορηγηθείσα προκαταβολή επιστρέφεται αμελλητί.Άρθρο 15Σε περίπτωση που κάποιο κράτος μέλος αποφασίσει να μη πραγματοποιήσει εξ ολοκλήρου ή μερικά επιλέξιμες δαπάνες για τις οποίες έχει παρασχεθεί χρηματοδοτική συμμετοχή, ενημερώνει σχετικά την Επιτροπή αμελλητί, διευκρινίζοντας τις επιπτώσεις στο ελεγκτικό του πρόγραμμα.Άρθρο 161. Τα κράτη μέλη υποβάλλουν τις αιτήσεις τους για την επιστροφή δαπανών το αργότερο μέχρι την 31η Μαΐου του έτους που ακολουθεί εκείνο κατά τη διάρκεια του οποίου διατέθηκαν οι δαπάνες.2. Κατά την εισαγωγή της αίτησης επιστροφής των δαπανών, τα κράτη μέλη επαληθεύουν και πιστοποιούν ότι οι δαπάνες έχουν πραγματοποιηθεί τηρουμένων των όρων των καθοριζόμενων στην παρούσα απόφαση, καθώς και στις οδηγίες για τον συντονισμό των διαδικασιών των δημοσίων συμβάσεων έργων, προμηθειών και υπηρεσιών σύμφωνα με τις λεπτομέρειες που παρατίθενται στο σημείο 4 του παραρτήματος ΙΙ, Τμήμα Α.3. Εφόσον στην αίτηση καθίσταται εμφανές ότι οι όροι που αναφέρονται στην παράγραφο 2 δεν έχουν τηρηθεί, η Επιτροπή προχωρεί σε εμπεριστατωμένη εξέταση της περίπτωσης, ζητώντας από το κράτος μέλος να υποβάλει τις παρατηρήσεις του. Εφόσον η εξέταση επιβεβαιώσει την αθέτηση των εν λόγω όρων, η Επιτροπή καθορίζει προθεσμία εντός της οποίας το κράτος μέλος συμμορφούται. Εφόσον μετά την παρέλευση της εν λόγω προθεσμίας το κράτος μέλος δεν έχει δώσει συνέχεια στις συστάσεις, η Επιτροπή δύναται να μειώνει, να αναστέλλει ή να καταργεί τη χρηματοδοτική συμμετοχή στον τομέα της εν λόγω ενέργειας. Κάθε ποσόν που έχει καταβληθεί αχρεωστήτως πρέπει να επιστρέφεται στην Επιτροπή, προσαυξημένο κατά τους τόκους υπερημερίας.4. Τα κράτη μέλη διατηρούν όλα τα δικαιολογητικά επί χρονικό διάστημα τριών ετών μετά την ημερομηνία επιστροφής των δαπανών εκ μέρους της Επιτροπής.Άρθρο 17Τα κράτη μέλη υποβάλλουν στην Επιτροπή το πρόγραμμα δαπανών καθώς και τις αιτήσεις επιστροφής δαπανών και χορήγησης προκαταβολών, σε ευρώ. Τα προγράμματα δαπανών τα οποία δεν εκφράζονται σε ευρώ είναι απαράδεκτα.Τα κράτη μέλη που δεν συμμετέχουν στην τρίτη φάση της οικονομικής και νομισματικής ένωσης διευκρινίζουν τον εφαρμοσθέντα συντελεστή ισοτιμίας.Άρθρο 18Τα κράτη μέλη προσκομίζουν στην Επιτροπή όλες τις πληροφορίες τις οποίες η τελευταία είναι δυνατόν να ζητήσει στο πλαίσιο της εκτέλεσης των καθηκόντων που της ανατίθενται με βάση την παρούσα απόφαση.Τα κράτη μέλη θέτουν στη διάθεση της Επιτροπής όλες τις πληροφορίες οι οποίες της επιτρέπουν να επαληθεύσει τη χρησιμοποίηση των μέσων ελέγχου, επιθεώρησης και επιτήρησης τα οποία απετέλεσαν το αντικείμενο χρηματοδοτικής συμμετοχής με βάση την παρούσα απόφαση. Διατηρούν τις εν λόγω πληροφορίες στη διάθεση της Επιτροπής επί χρονικό διάστημα τουλάχιστον τριών ετών μετά την ημερομηνία επιστροφής των δαπανών εκ μέρους της Επιτροπής.Σε περίπτωση που η Επιτροπή εκτιμήσει ότι τα εν λόγω μέσα δεν έχουν χρησιμοποιηθεί για τους σκοπούς τους προβλεπόμενους ή σύμφωνα με τους όρους που καθορίζονται στην παρούσα απόφαση, ενημερώνει σχετικά το ενδιαφερόμενο κράτος μέλος το οποίο προχωρεί σε διοικητική έρευνα, στην οποία είναι δυνατόν να συμμετέχουν υπάλληλοι της Επιτροπής. Το κράτος μέλος ενημερώνει την Επιτροπή όσον αφορά την εξέλιξη και τα αποτελέσματα της εν λόγω έρευνας και της διαβιβάζει πάραυτα αντίτυπο της έκθεσης που συντάσσεται μετά την έρευνα, κοινοποιώντας της τα κύρια στοιχεία τα οποία λήφθηκαν υπόψη για τη σύνταξη της έκθεσης.


text: Η Επιτροπή δύναται, κατά περίπτωση, να αποφασίζει την επιστροφή σε αυτήν κάθε αχρεωστήτως καταβληθέντος ποσού, προσαυξημένου κατά τους τόκους υπερημερίας.Άρθρο 19Η Επιτροπή δύναται να διενεργεί οποιονδήποτε έλεγχο κρίνει αναγκαίο προκειμένου να διασφαλίζεται η τήρηση των όρων και η εκπλήρωση των καθηκόντων που με την παρούσα απόφαση επιβάλλονται στα κράτη μέλη, με συμμετοχή των υπαλλήλων που διορίζονται για το σκοπό αυτό από την Επιτροπή.Οι διατάξεις του πρώτου εδαφίου εφαρμόζονται με την επιφύλαξη των διατάξεων του άρθρου 29 του κανονισμού (ΕΟΚ) αριθ. 2847/93.Άρθρο 201. Πριν την 30ή Απριλίου κάθε έτους και σύμφωνα με τον πίνακα του παραρτήματος ΙΙΙ, τα κράτη μέλη κοινοποιούν στην Επιτροπή ενδιάμεση έκθεση αξιολόγησης σχετικά με τις επιλέξιμες δαπάνες του προηγούμενου έτους, όπου αναφέρονται λεπτομερώς οι επιτευχθείσες πρόοδοι σε σχέση με τις προβλέψεις και η επίπτωση των δαπανών στα ελεγκτικά προγράμματα, περιλαμβανόμενης της ενδεχόμενης αναγκης αναπροσαρμογής των εν λόγω προγραμμάτων.2. Το αργότερο πριν την 31η Μαΐου 2004 και σύμφωνα με τον πίνακα του παραρτήματος ΙΙΙ, τα κράτη μέλη κοινοποιούν στην Επιτροπή συνολική έκθεση αξιολόγησης που αναφέρεται στις επιπτώσεις της χρηματοδοτικής συμμετοχής στο σύνολο του τριετούς προγράμματος ελέγχου.3. Οι πληροφορίες που αναφέρονται στις παραγράφους 1 και 2 πρέπει να δίδουν στην Επιτροπή τη δυνατότητα να είναι βέβαιη ότι παρακολουθεί κατά το δέοντα τρόπο τη χρησιμοποίηση της χρηματοδοτικής συμμετοχής.Άρθρο 21Με βάση τις πληροφορίες τις παρεχόμενες από τα κράτη μέλη, σύμφωνα με τις διατάξεις του άρθρου 20, παράγραφος 1, το βραδύτερο μέχρι την 31η Δεκεμβρίου 2003, η Επιτροπή διαβιβάζει στο Συμβούλιο και το Ευρωπαϊκό Κοινοβούλιο έκθεση σχετικά με την εφαρμογή της παρούσας απόφασης, συνοδευόμενη, κατά περίπτωση, από κατάλληλες προτάσεις όσον αφορά τη συνέχεια που πρέπει να δοθεί.Άρθρο 22Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ IΛΕΠΤΟΜΕΡΕΙΕΣ ΕΦΑΡΜΟΓΗΣ ΓΙΑ ΤΙΣ ΔΑΠΑΝΕΣ ΚΑΤΑΡΤΙΣΗΣ ΕΛΕΓΚΤΩΝ1. Οι δαπάνες διοργάνωσης μαθημάτων και σεμιναρίων καλύπτουν κατά κύριο λόγο τη μίσθωση αίθουσας, την αγορά ή τη μίσθωση διδακτικού υλικού καθώς και την καταβολή των αμοιβών των εκπαιδευτών, εφόσον αυτοί δεν παρεμβαίνουν ως υπάλληλοι εθνικών ή κοινοτικών υπηρεσιών, και τα οδοιπορικά και τα έξοδα διαμονής για τους εθνικούς υπάλληλους που συμμετέχουν στα μαθήματα και τα σεμινάρια και για τους εκπαιδευτές.2. Οι δαπάνες ανταλλαγής εθνικών υπαλλήλων είναι δυνατόν να καλύπτουν κατά κύριο λόγο τα οδοιπορικά και τα έξοδα διαμονής των αντίστοιχων εθνικών υπαλλήλων.3. Τα οδοιπορικά αντιστοιχούν σε ταξίδι μετάβασης - επιστροφής μεταξύ τόπου κατοικίας και τόπου προορισμού με δημόσια μεταφορικά μέσα.4. Οι δαπάνες διαμονής καλύπτουν τις δαπάνες κατοικίας, γευμάτων και μετακινήσεων τοπικά.5. Τα οδοιπορικά και τα έξοδα διαμονής καθορίζονται με βάση τις λεπτομέρειες εφαρμογής όσον αφορά την επιστροφή οι οποίες ισχύουν σε εθνικό επίπεδο.ΠΑΡΑΡΤΗΜΑ IIΤΜΗΜΑ Α1. Το πρόγραμμα ετήσιων δαπανών που αναφέρεται στο άρθρο 12 απαρριθμεί τις προβλεπόμενες δαπάνες για τα έτη 2001, 2002 και 2003. Κατά κύριο λόγο εξειδικεύει:- το χρονοδιάγραμμα των προβλεπόμενων δαπανών.- τα χαρακτηριστικά, το είδος, το κόστος και τους στόχους ελέγχου, προκειμένου για νέες τεχνολογίες και δίκτυα πληροφορικής.- το είδος, τη διάρκεια, το πλήθος συμμετεχόντων, το κόστος και τους στόχους ενεργειών κατάρτισης ελεγκτών.- τα τεχνικά χαρακτηριστικά, το κόστος, τον προβλεπόμενο τρόπο πληρωμής, τους στόχους ελέγχου και την προβλεπόμενη χρησιμοποίηση, περιλαμβανόμενης της ημερομηνίας θέσης σε λειτουργία,


text: τεχνικού εξοπλισμού επιθεώρησης και ελέγχου.2. Τα κράτη μέλη διαβιβάζουν στην Επιτροπή όλες τις πρόσφορες πληροφορίες όσον αφορά τα ακόλουθα σημεία:- οι στόχοι επιδιωκόμενοι στο πλαίσιο των δαπανών που επιθυμούν να πραγματοποιήσουν.- τα αναμενόμενα αποτελέσματα σε συνάρτηση προς τις προς πραγματοποίηση δαπάνες.- στην περίπτωση δαπανών που πραγματοποιούνται για την απόκτηση ή τον εκσυγχρονισμό πλοίων και αεροσκαφών, εκτίμηση του χρόνου κατά τον οποίο το εν λόγω υλικό θα διατίθεται για την επιθεώρηση και την επιτήρηση στον τομέα της αλιείας.- τη χρησιμοποίηση από το κράτος μέλος, κατά τη διάρκεια παρελθόντων ετών, της χρηματοδοτικής συμμετοχής η οποία του παρασχέθηκε με βάση την απόφαση 95/527/ΕΚ.- τη βελτίωση της αποτελεσματικότητας ελέγχων στον τομέα της αλιείας πραγματοποιούμενων στη θάλασσα και στην ξηρά από το υπόψη κράτος μέλος κατά το χρονικό διάστημα που έχει προηγηθεί της αίτησης και τη βελτίωση η οποία αναμένεται να προκύψει με την προβλεπόμενη δαπάνη.Επιπλέον, τα κράτη μέλη διαβιβάζουν στην Επιτροπή δεόντως συμπληρωμένα τα έντυπα των οποίων τα υποδείγματα παρατίθενται στο Τμήμα Β.3. Κριτήρια προς λήψη υπόψη κατά την απόφαση όσον αφορά τη χρηματοδοτική συμμετοχή:- το μέγεθος και η αποτελεσματικότητα των ανθρώπινων και υλικών πόρων των διατιθέμενων από το κράτος μέλος στον έλεγχο αλιείας.- ο βαθμός συνεργασίας που έχει επιτευχθεί στον έλεγχο αλιείας μεταξύ του εν λόγω κράτους μέλους, των υπολοίπων κρατών μελών και της Επιτροπής.- η συμβολή του κράτους μέλους στον έλεγχο αλιείας και στην τήρηση των υποχρεώσεων που απορρέουν από μηχανισμούς επιθεώρησης και παρατηρητών, συγκροτούμενων στο πλαίσιο των περιφερειακών οργανισμών για την αλιεία στους οποίους η Επιτροπή αποτελεί συμβαλλόμενο μέρος.- η ελεγκτική προσπάθεια η αναπτυσσόμενη από το κράτος μέλος όσον αφορά τις αλιευτικές δραστηριότητες των πλοίων του στην ανοικτή θάλασσα.- ο διαφορισμός των αλιευτικών δραστηριοτήτων των ασκούμενων στη ζώνη αλιείας του κράτους μέλους.- η αξιοπιστία των αριθμητικών δεδομένων όσον αφορά αλιεύματα των κοινοποιούμενων στην Επιτροπή από το κράτος μέλος και η ικανότητα του τελευταίου να αποτρέπει την υπέρβαση των ποσοστώσεών του.- η κατάσταση όσον αφορά την απορρόφηση από το κράτος μέλος επιλέξιμων δαπανών για τις οποίες έχει χορηγηθεί χρηματοδοτική συμμετοχή της Κοινότητας με βάση την απόφαση 95/527/ΕΚ του Συμβουλίου ή με βάση την παρούσα απόφαση.- η πρόληψη, ο εντοπισμός και η δίωξη παραβάσεων της κοινής αλιευτικής πολιτικής.- η παρουσία στην εθνική νομοθεσία και εφαρμογή εμπράκτως κυρώσεων ανάλογων προς τη σοβαρότητα των παραβάσεων και αποτελεσματικά αποθαρρυντικών για περαιτέρω παραβάσεις του ιδίου τύπου.- η τήρηση της υποχρέωσης όσον αφορά την κοινοποίηση στην Επιτροπή περιπτώσεων συμπεριφορών οι οποίες αποτελούν σοβαρές παραβάσεις των κανόνων της κοινής αλιευτικής πολιτικής, όπως προβλέπεται στον κανονισμό (ΕΚ) αριθ. 1447/1999 του Συμβουλίου.4. Τα ερωτηματολόγια που αφορούν τις δημόσιες προμήθειες, δεόντως συμπληρωμένα, πρέπει να αναφέρονται στις διακηρύξεις διαγωνισμών που έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων. Σε περίπτωση που οι διακηρύξεις δεν έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων, ο δικαιούχος πιστοποιεί ότι οι δημόσιες προμήθειες έχουν πραγματοποιηθεί τηρουμένης της κοινοτικής νομοθεσίας.Η Επιτροπή έχει τη δυνατότητα να ζητεί οποιαδήποτε πληροφορία θεωρεί αναγκαία προκειμένου να κρίνει κατά πόσον έχει τηρηθεί η κοινοτική νομοθεσία όσον αφορά τις δημόσιες προμήθειες.Η επιστροφή υπόκειται στην υποχρέωση υποβολής παραστατικών εις διπλούν. Τα εν λόγω παραστατικά περιλαμβάνουν


text: τουλάχιστον τα κύρια στοιχεία της συμφωνίας μεταξύ του κράτους μέλους και του προμηθευτή ή των προμηθευτών υπηρεσιών καθώς και τα αντίστοιχα αποδεικτικά πληρωμών. Προκειμένου να είναι δυνατή η επιστροφή, οι επιμέρους δαπάνες πρέπει να καταγράφονται σε ανακεφαλαιωτικό πινάκιο όπου εμφαίνονται σαφώς, για κάθε δαπάνη, το αντικείμενό της, η σχέση της με το προτεινόμενο πρόγραμμα και το καθαρό ποσόν χωρίς ΦΠΑ.ΤΜΗΜΑ Β1. Απογραφή κινητών μέσων>ΘΕΣΗ ΠIΝΑΚΑ>ΣημειώσειςΌνομα/περιγραφή: Το όνομα του κινητού μέσου πρέπει να είναι καταχωρημένο σε σχετικό νηολόγιο, εφόσον αυτό προβλέπεται. Σε περίπτωση που το κινητό μέσο δεν έχει όνομα, πρέπει να δίδεται σύντομη περιγραφή, πχ. κατασκευαστής και τύπος. Σε περίπτωση που η υπηρεσία διαθέτει περισσότερα από ένα κινητά μέσα του ιδίου κατασκευαστή και τύπου, το όχημα πρέπει να χαρακτηρίζεται με αριθμό. Οποιαδήποτε μέθοδος εφαρμοσθεί για την περιγραφή του κινητού μέσου, η μέθοδος αυτή πρέπει να εφαρμόζεται σε όλα τα αρχεία και στη αλληλογραφία τη σχετική με αυτό το κινητό μέσο.α.: Η ονομασία της υπηρεσίας ελέγχου/κρατικής υπηρεσίας που χρησιμοποιεί το κινητό μέσο.β.: Η ηλικία του κινητού σε έτη.γ.: Το προσδόκιμο επιβίωσης του κινητού σε λειτουργία από κατασκευής του, σε έτη.δ.: Εναπομένων χρόνος ζωής του κινητού μέσου σε λειτουργία, σε έτη (γ - β).ε.: Το ποσοστό του Απασχόλησης λειτουργίας του κινητού μέσου που έχει διατεθεί σε ενέργειες ελέγχου.στ.: Συνολικό πλήθος πλοίων <10m ή χερσαίων οχημάτων που χρησιμοποιούνται από κάθε υπηρεσία ελέγχου.ζ.: ΙΠΑ (Ισοδύναμο Πλήρους Απασχόλησης) (ποσοστό Απασχόλησης λειτουργίας που έχει διατεθεί για έλεγχο Χ1) το ΙΠΑ δεν υπερβαίνει το 1.Σύνολο: Το άθροισμα του συνόλου των ΙΠΑ δίδει το συνολικό πραγματικό πλήθος κινητών μέσων χρησιμοποιούμενων σε δραστηριότητες ελέγχου. Το σύνολο δεν πρέπει να υπερβαίνει το πλήθος οχημάτων που χρησιμοποιούνται σε ΣΕΑ (MCS).Πλοία <10m: Πλήθος σκαφών <10m χρησιμοποιούμενων από κάθε υπηρεσία ελέγχου.Οχήματα ξηράς: Πλήθος οχημάτων ξηράς που χρησιμοποιούνται από κάθε υπηρεσία ελέγχου.2. Απογραφή προσωπικού>ΘΕΣΗ ΠIΝΑΚΑ>Σημειώσειςα.: Το όνομα της υπηρεσίας ελέγχου/κρατική υπηρεσία.β.: Ο τύπος υπηρεσίας εκτελούμενης από το προσωπικό ελέγχου.γ.: Το ΙΠΑ (Ισοδύναμο Πλήρους Απασχόλησης) πλήθος προσώπων που απασχολούνται από κάθε υπηρεσία ελέγχου, όπως επιθεωρητές που ενεργούν διά θαλάσσης και από αέρος, επιθεωρητές που ενεργούν από ξηράς και λοιπό προσωπικό εγκατεστημένο στην ξηρά.δ.: Ποσοστό συνολικού Απασχόλησης επιθεωρητών που ενεργούν από θαλάσσης και αέρος, επιθεωρητών που ενεργούν από ξηράς και λοιπού προσωπικού εγκατεστημένου στην ξηρά, διατιθέμενο για έργο ελέγχου.ε.: Το ΙΠΑ (Ισοδύναμο Πλήρους Απασχόλησης) πλήθος μελών προσωπικού ελέγχου (δ. x γ.). Δεν πρέπει να υπερβαίνει το πλήθος απασχολούμενων ατόμων ΙΠΑ γ.3. Δραστηριότητα κινητού μέσου>ΘΕΣΗ ΠIΝΑΚΑ>Σημειώσειςα.: Όνομα της αρχής ελέγχου/κρατικής υπηρεσίας.β.: Τύπος κινητού μέσου χρησιμοποιουμένου για ενέργειες ελέγχου (πλοίο μήκους <10m, πλοίο μήκους >10m, αεροπλάνο, ελικόπτερο).γ.: Συνολικός αριθμός κινητών μέσων χρησιμοποιούμενων για ενέργειες ελέγχου (από την κατάσταση απογραφής κινητών μέσων).δ.: ΙΠΑ (Ισοδύναμο Πλήρους Απασχόλησης) πλήθος οχημάτων χρησιμοποιούμενων για ενέργειες ελέγχου (από κατάσταση απογραφής κινητών μέσων).ε.: Συνολικό πλήθος ημερών στη θάλασσα όλων των πλοίων που διατίθενται για ενέργειες ελέγχου.στ.: Πλήθος ημερών που διανύονται στη θάλασσα για ενέργειες ελέγχου ανά πλοίο (γ./β.).ζ.: Συνολικό πλήθος ωρών στη θάλασσα για όλα τα αεροσκάφη και ελικόπτερα που διατίθενται για ενέργειες ελέγχου.η.: Πλήθος ωρών που διανύονται στη θάλασσα για ενέργειες ελέγχου ανά αεροσκάφος (ε./β.).4. Προϋυπολογισμός>ΘΕΣΗ ΠIΝΑΚΑ>Σημειώσειςα.: Το όνομα της υπηρεσίας ελέγχου /κρατικής υπηρεσίας


text: με υποχρεώσεις ελέγχου στον τομέα της αλιείας.β.: Συνολικό προϋπολογιζόμενο ποσό για κάθε υπηρεσία που ασκεί καθήκοντα ελέγχου στον τομέα της αλιείας.γ.: Δημοσιονομικά μέσα για ενέργειες ελέγχου στον τομέα της αλιείας από κάθε υπηρεσία που ασκεί καθήκοντα ελέγχου.γ. < ή = β.5. Επιθεωρήσεις*>ΘΕΣΗ ΠIΝΑΚΑ>Σημειώσειςα.: Πλήθος επιθεωρήσεων που έχουν διενεργηθεί από αέρα, από θάλασσα και από ξηρά.α1.: Πλήθος οπτικών επιθεωρήσεων που έχουν διενεργηθεί.α2.: Πλήθος λοιπών επιθεωρήσεων που έχουν διενεργηθεί όπως π.χ. επιβίβαση στο σκάφος, έλεγχος ημερολογίου, κλπ.β.: Πλήθος διαπιστωθεισών παραβάσεων.Τύπος επιθεωρήσεως: Πλήθος επιθεωρήσεων που έχουν διενεργηθεί στη θάλασσα, από τον αέρα και σε λιμένες.Εθνικότητα επιθεωρηθέντος σκάφους: Πλήθος επιθεωρήσεων σκαφών ιδίου κράτους, σκαφών άλλων κρατών μελών και σκαφών τρίτων χωρών.Επιθεωρηθείσα περιοχή ΑΣΕΘ (από θάλασσα): Πλήθος επιθεωρήσεων που έχουν διενεργηθεί σε κάθε περιοχή ΑΣΕΘ από σκάφη ελέγχου.Επιθεωρηθείσα περιοχή ΑΣΕΘ (από αέρα): Πλήθος επιθεωρήσεων που έχουν διενεργηθεί σε κάθε περιοχή ΑΣΕΘ από αεροπλάνα / ελικόπτερα υπηρεσιών ελέγχου.6. Προσπάθεια / φυσικά χαρακτηριστικάΚΡΑΤΟΣ ΜΕΛΟΣ: // ΗΜΕΡΟ-ΜΗΝΙΑ:// ΠλήθοςΜήκος ακτών (Km) //Μέγεθος ΑΟΖ (Km2) //Πλήθος λιμένων επιβίβασης //Μέγεθος στόλου //σκάφη < 10m //σκάφη > 10m //Σύνολο //Επιβιβάσεις ανά εθνικότητα πλοίου // τόνοιΣκάφη ιδίου κράτους //Σκάφη άλλων κρατών μελών //Σκάφη τρίτων χωρών //Σύνολο //Επιβιβάσεις ανά περιοχή ΑΣΕΘ (σκάφη ιδίου κράτους) // τόνοιII //III //Iva //Ivb //V //Via //Vib //VIIa //VIIb-k //VIII //IX //X //Μεσ. //Λοιπά //Σύνολο //ΣημειώσειςΜέγεθος στόλου: Πλήθος πλοίων ιδίου κράτους για κάθε μέγεθος (<10m και >10m).Επιβιβάσεις ανά εθνικότητα πλοίου: Επιβιβάσεις σε σκάφη ιδίου κράτους από ίδια σκάφη, σε σκάφη άλλων κρατών μελών και σκάφη τρίτων χωρών, σε τόνους.Επιβιβάσεις ανά περιοχή ΑΣΕΘ (πλοία ιδίου κράτους): Επιβιβάσεις σε πλοία ιδίου κράτους από πλοία ιδίου κράτους ανά περιοχή αλίευσης.ΠΑΡΑΡΤΗΜΑ III ΠΕΡΙΕΧΟΜΕΝΟ ΤΗΣ ΑΙΤΗΣΗΣ ΑΞΙΟΛΟΓΗΣΗΣΟι στόχοι του προγράμματος.Τα χρησιμοποιηθέντα μέσα.Οι πραγματικές δαπάνες.Τα αποτελέσματα του προγράμματος.Οι επιπτώσεις του προγράμματος.Η σχέση δαπάνης/αποτελέσματος.Η επίπτωση της χρηματοδοτικής συμμετοχής της Κοινότητας.ΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΗΣ ΕΝΕΡΓΕΙΑΣΟικονομική συμμετοχή της Κοινότητας στις δραστηριότητες ελέγχου, επιθεώρησης και επιτήρησης στο πλαίσιο της κοινής αλιευτικής πολιτικής.2. ΣΧΕΤΙΚΟ ΚΟΝΔΥΛΙΟ ΠΡΟΫΠΟΛΟΓΙΣΜΟΥB2-9013. ΝΟΜΙΚΗ ΒΑΣΗΆρθρο 37 της Συνθήκης.4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ4.1 Γενικός στόχος της ενέργειαςΜετά τη θέση της Κ.Αλ.Π. σε εφαρμογή, τέθηκε το ερώτημα οικονομικής αλληλεγγύης για την υποστήριξη των προσπαθειών των κρατών μελών στον τομέα του ελέγχου. Η εν λόγω κοινοτική υποστήριξη οργανώθηκε με βάση την απόφαση 89/631/ΕΟΚ, η οποία καλύπτει το χρονικό διάστημα από 1991 έως 1995 για ποσό ύψους 110 εκατ. ευρώ, και την απόφαση 95/527/ΕΚ, που καλύπτει το χρονικό διάστημα από 1996 έως 2000 για ποσόν ύψους 205 εκατ. ευρώ.Λαμβανομένων υπόψη των συνολικά εξαιρετικά θετικών επιπτώσεων της εφαρμογής του ανωτέρω αποφάσεων, κρίνεται αναγκαίο να δοθεί συνέχεια στην απόφαση 95/527/ΕΚ.Εντούτοις, η συνέχιση της ενέργειας δεν θα ήταν δυνατόν να ταυτιστεί με απλή παράταση των ιδίων ενεργειών. Ορισμένες δαπάνες πρέπει να μειωθούν, προκειμένου να δοθεί δυνατότητα ενεργότερης προώθησης άλλων τομέων. Κατόπιν τούτου, προτείνεται η μείωση της κοινοτικής χρηματοδοτικής υποστήριξης που προορίζεται για βαρύ τεχνικό εξοπλισμό ελέγχου (πλοία, αεροσκάφη) και η μετάβαση από «λογική βασικού εξοπλισμού» σε «λογική ανανέωσης και εκσυγχρονισμού». Σε συνέχεια της μείωσης αυτής, μεγαλύτερου ύψους πιστώσεις θα ήταν δυνατόν να διατεθούν για άλλες ενέργειες όπως:- δίκτυα πληροφορικής.- νέες τεχνολογίες (πλην των δικτύων πληροφορικής).- επαγγελματική κατάρτιση ελεγκτών.- έλεγχος αλιευτικής δραστηριότητας στο πλαίσιο των περιφερειακών